Ўзбекистон хабарлари саҳифа pageno\n28 январ 2020, Тошкент вақти: 13:24\nянвар 24, 2020\nРоссиядаги ички ишлар идораларида сақланаётган ўзбек муҳожирлари сони 3300 нафардан ошган\nРоссиядаги депортация марказларидан бири (иллюстратив сурат).\nЎзбекистонлик меҳнат муҳожирларидан 3323 нафари Россия Федерациясидаги ички ишлар органларида сақланмоқда. Бу ҳақда, маҳаллий нашрлар хабарига кўра, Бандлик ва меҳнат муносабатлари вазирлиги ҳузуридаги ташқи меҳнат миграцияси масалалари агентлиги бошлиғи Бахтиёр Турсунов 23 январь куни Ахборот ва оммавий коммуникациялар агентлигида бўлиб ўтган матбуот анжуманида билдирган.\n“Аксарият мигрантлар тил билмасдан, касб билмасдан чет элга боришмоқда ва қийинчиликларда қолишмоқда. Бошқа давлатнинг қонунларини билмасдан, ўзлари билмаган ҳолда қоидабузарликлар қилишмоқда. Бунинг оқибатида эса давлатдан чиқариб юборадиган депортациялар олишмоқда", деган Меҳнат вазирлиги мулозими.\nМатбуот анжуманида муҳожирлар ҳаёти, иш шароитларини билиш ва уларга ҳуқуқий ёрдам кўрсатиш бўйича 2019 йили Россияда бешта консуллик идораси ташкил қилингани, улар муҳожирлар аҳволини ўрганиш билан бир қаторда турли хил жиноятлар билан қамоққа тушганларни бир йилда икки-уч марта кўриб, яшаш тарзини ўрганиб келаётгани айтилган.\nМирзиёев кластерларнинг 20 фоизи коррупцияга ўтиб кетаётганини эътироф этди\nЎзбекистон президенти Шавкат Мирзиёев мамлакатда пахта ва ғалланинг харидидан босқичма-босқич воз кечилажагини урғулади. Президент бу ҳақда Олий Мажлис палаталарининг илк қўшма мажлисида сўзлади.\n“Пахта, мева-сабзавот, ғаллачилик, балиқчилик соҳаларида дунёқарашимизга кластер деган сўз кириб келяпти. Бу ҳам ҳозир биринчи қадамларимиз. Жойларда назорат бўлмагани учун, кластерларнинг 20 фоизи ҳам коррупцияга ўтиб кетяпти. Нимага десангиз, улар ҳали банк билан ҳисоб-китоб қилишга ишонмаяпти. “Ўғри бўлсам, битта раҳбарга бориб, 20 фоиз берсам, кечаси тинч ухлайман. Банк билан ишласам, тинч ухламайман”, дейди. Мана бизнинг дунёқарашимиз. Бу билан узоққа бора олмаймиз”, дея иқтибос келтиради Ш.Мирзиёев сўзларидан Кун.уз нашри.\nПрезидент кластер фермерни бой қиладиган тизим бўлиши лозимлигини таъкидлаб, Ўзбекистонда фермер давлат томонидан ҳеч қачон камситилмаслигига ваъда берган.\nМирзиёев ўз сўзида “мева-сабзавотчиликда экспорт ҳажмини 2025 йилда камида 5 миллиард доллардан ошириш, бунинг учун кооперация ва кластер тизимини жадал жорий этиш; сақлаш, ташиш ва қайта ишлашнинг яхлит ва замонавий инфратузилмасини ташкил этиш ва янада кенгайтириш лозим”лигига эътибор қаратган.\nЎтган йили 19 мингдан зиёд ўзбекистонлик Россия фуқаролигини олди\n2019 йили 19,4 минг нафар ўзбекистонлик Россия Федерацияси фуқаросига айланди.\nРоссия Ички ишлар вазирлиги тарқатган маълумотга кўра, ўтган йили қарийб 498 минг нафар чет эллик Россия паспортига эга бўлган.\nУлардан аксариятини украиналиклар (300 минг) ташкил этган. Ундан кейинги ўринларни Қозоғистон (50,5 минг), Тожикистон (19,4 минг), Ўзбекистон (19,4 минг), Қирғизистон (9,3 минг) ва Туркманистон (1,4 минг) фуқаролари эгаллаган.\nТуризмни ривожлантириш қўмитаси раиси бош вазир ўринбосарига айланди\nЎзбекистоннинг янги кабинетида Туризмни ривожлантириш давлат қўмитаси раиси бош вазирга ўринбосар ҳам бўлади. Бу тартиб президент Шавкат Мирзиёев томонидан имзоланган “Ўзбекистон Республикаси Вазирлар Маҳкамасининг ижро этувчи тузилмасини такомиллаштиришга доир қўшимча чора-тадбирлар тўғрисида”ги қарорида акс этган.\nАдлия вазирлиги Телеграм-каналида қайд этилишича, ҳужжат билан Бош вазирнинг таълим ва соғлиқни сақлаш масалалари бўйича ўринбосари, Бош вазир ўринбосари – Туризмни ривожлантириш давлат қўмитаси раиси,лавозимлари киритилган, Инвестициялар, экспортни қўллаб-қувватлаш ва ташқи иқтисодий алоқалар масалалари, таълим ва соғлиқни сақлаш масалалари котибиятлари кабилар ташкил этилган.\nАйни пайтда Вазирлар Маҳкамаси ижро этувчи тузилмасида Бош вазирнинг биринчи ўринбосари – транспорт вазири лавозими тугатилиб, ўрнига Бош вазирнинг биринчи ўринбосари лавозими киритилган.\nҚарор билан ҳукумат ижро этувчи тузилмасида бир қатор лавозимлар ва котибиятлар тугатилиб, бошқа лавозимлар киритилган ва тегишли котибиятлар ташкил этилган. 22 январь куни тасдиқланган янги тузилма 241 нафар штат бирлигидан иборат бўлади.\nССВ: Коронавирус тарқаган Хитойдан Ўзбекистонга келаëтган учқич йўловчилари алоҳида назоратга олинди\nАйтилишича¸ Ўзбекистонга Хитойдан бир ҳафтада 11 та авиақатнов йўлга қўйилган.\nХитойда бошланиб¸ бошқа давлатларга ҳам тарқай бошлаган коронавирус эпидемиясининг Ўзбекистонда ëйилиши олдини олиш мақсадида «Uzbekistan Airports» АЖ ҳамда «Ўзбекистон темир йўллари» АЖ Тиббий-санитария хизмати томонидан Хитойдан келаëтганларни тиббий мониторингдан ўтказиш чоралари кўрилмоқда.\nБу ҳақда 23 январь куни Соғлиқни сақлаш вазирлиги ва Санитария-эпидемиологик осойишталик агентлиги расмийлари маълумот берди.\nАхборот ва оммавий коммуникациялар агентлигида мазкур вазиятга оид ўтказилган матбуот анжуманида вазирлик мутахассислари Вирусология илмий текшириш институтида коронавирусга чалингани гумонланган беморларни қабул қилиш учун махсус бокс тайёрлаб қўйилганини билдирди.\nРасмийлар Хитойнинг Ухань шаҳрида бошланган бу коронавируснинг Ўзбекистонга кириб келиши олдини олиш мақсадида ҳар бир чегара пунктлари, хусусан 11та аэропорт тепловизорлар билан жиҳозлаб чиқилгани ва ходимларнинг махсус тайёргарликдан ўтказилганини маълум қилди.\nАйтилишича¸ Хитойдан Ўзбекистонга келаëтган рейс йўловчилари алоҳида назоратга олинган¸ мамлакат сарҳадларидаги 37 та божхона постига бу вазият бўйича керакли кўрсатмалар берилган.\n“Биз нафақат Хитой йўналиши бўйича, балки республикамизга кириб келишнинг барча йўналишлари бўйича эпидемиологик назорат ўрнатганмиз. Барча чегара пунктлари керакли жиҳозлар, жумладан тепловизорлар билан таъминланган”¸ деган жумладан Соғлиқни сақлаш вазирлиги ҳузуридаги Санитария-эпидемиологик осойишталик агентлиги директори Баҳром Алматов.\nАйни пайтда Вазирлик матбуот котиби Фурқат Санаев Жаҳон Соғлиқни сақлаш ташкилоти 23 январь куни юборган маълумотда Хитойда кузатилаётган коронавируснинг дунё бўйлаб тарқалиб кетиш хавфи камлиги, жиддий хавотирга ҳожат йўқлиги билдирилганини айтди.\nПрезидент мажбурий меҳнат учун жавобгарликни кучайтирувчи қонунга қўл қўйди\nЎзбекистондаги мажбурий меҳнат¸ айниқса¸ пахта мавсумидаги маъмурий босим ҳақида хориж матбуотида кўплаб материал эълон қилинган.\nЎзбекистон Адлия вазирлигининг маълум қилишича¸ 22 январь куни президент Шавкат Мирзиëев “Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги Қонунни имзолаган.\n10 га яқин қонун ҳужжатларига ўзгартиш ва қўшимча киритилган янги қонундаги ўзгаришлардан бири “меҳнатга маъмурий тарзда мажбурлаш учун жавобгарлик”ни кучайтиришдир.\nПрезидент қўл қўйган янги қонунга мувофиқ¸ меҳнатга бирон-бир шаклда маъмурий тарзда мажбурлаш (бундан қонунда назарда тутилган ҳоллар мустасно) учун базавий ҳисоблаш меъëрининг( БҲМ) 50 бараваридан 100 бараваригача миқдорда жарима белгиланди. Ҳозиргача бундай ҳаракат БҲМнинг 10 бараваридан 30 бараваригача миқдордаги жарима билан жазоланган.\nHuquqiy Axborot Telegram каналида берилган изоҳга кўра¸ “вояга етмаган шахс меҳнатидан унинг соғлиғига, хавфсизлигига ёки ахлоқ-одобига зиён етказиши мумкин бўлган ишларда фойдаланиш, бундай қилмиш учун маъмурий жазо қўлланилганидан кейин содир этилган бўлса¸ базавий ҳисоблаш меъëрининг 25 бараваригача миқдорда жарима¸ ëки 3 йилгача муайян ҳуқуқдан маҳрум қилиш ëки 3 йилгача ахлоқ тузатиш ишлари билан жазоланади”.\nМаъмурий жавобгарлик тўғрисидаги кодексида хусусий бандлик агентликлари тўғрисидаги қонун ҳужжатларини бузганлик учун ҳам жавобгарлик белгиланди.\nАдлия вазирлиги берган изоҳга кўра¸ қонун расмий эълон қилинган кундан эътиборан кучга кирган¸ айни пайтда¸ айрим моддалар ва бандлар Қонун расмий эълон қилинган кундан эътиборан уч ой ўтгач амалга киритилади.\nМирзиëев парламентга яна бир Мурожаатномасини тақдим этади\nПрезидент Шавкат Мирзиёев 24 январь куни Олий Мажлиснинг Сенати ва Қонунчилик палатасига навбатдаги Мурожаатномани тақдим этади.\nПрезидент матбуот хизматининг билдиришича¸ янги парламентга тақдим этиладиган президент маърузасини депутат ва сенаторлар билан бирга видеоконференция орқали туман, шаҳар ва вилоятлардаги маҳаллий Кенгашларга сайланган халқ ноиблари, шунингдек, ижро ҳокимияти ва хўжалик бошқаруви органлари раҳбарлари, нодавлат ташкилотлар ва жамоатчилик вакиллари эшитади.\nПрезидент матбуот хизмати ўз хабарида бу мажлиснинг жонли тарзда миллий телеканалларда намойиш этилиш-этилмаслигига аниқлик киритмаган.\nАйни пайтда¸ ўзини Ўзбекистондаги биринчи нодавлат интернет портали деб тақдим этувчи uzreport.news интернет сайти Мурожаатноманинг UzReport TV телеканали орқали жонли эфирда намойиш қилинишини билдирди.\nТошкент-Бишкек учоғи туман туфайли ортга қайтди\nHY-779 рейси билан Тошкентдан Бишкекка учган “Ўзбекистон ҳаво йўллари” авиаширкати учоғи 23 январь куни ортга қайтишга мажбур бўлди.\n“Новости Ташкентского Неба” Telegram-канали маълумотига кўра, учоқнинг Бишкек аэропортига қўнолмаганига об-ҳавонинг ноқулайлиги (туман, кўриш даражасининг ёмонлиги) сабаб бўлган. Шу важдан экипаж ортга қайтишга қарор қилган.\nЎзбекистоннинг савдо ҳамкорлари орасида Хитой пешқадамликни қўлдан бермаяпти\nХХР Ўзбекистоннинг энг асосий савдо ҳамкори бўлиб қолмоқда.\n2019 йил натижаларига кўра, Ўзбекистоннинг асосий савдо ҳамкорлари орасида биринчи ўринни Хитой (7,6 млрд доллар) эгаллади. Ўзбекистон Давлат статистика қўмитаси ҳисоботида қайд этилишича, Хитойнинг ташқи савдо айланмасидаги ҳиссаси 18,1 фоизни ташкил қилган.\nҚиёс учун, 2018 йили Ўзбекистоннинг Хитой билан савдо-сотиғи 6,4 млрд долларга тенг бўлганди. Ўшанда ҳам ХХР Ўзбекистоннинг асосий савдо ҳамкорлари ичида пешқадам бўлган.\nЎзбекистоннинг савдо ҳамкорлари орасида иккинчи ўринни Россия (6,6 млрд доллар), учинчи ўринни эса Қозоғистон (3,4 млрд доллар) эгаллаган. Улардан кейинги ўринларда Жанубий Корея ($2,75 млрд), Туркия ($2,5 млрд)ва Германия ($980 млн) каби мамлакатлар келади.\nЎзбекистон “демократия индекси” бўйича бир поғона пастга тушди\nБританиянинг The Economist нашри эълон қилган Democracy Index 2019 рейтингида Ўзбекистон 165 мустақил давлат ва икки ҳудуд (Ҳонконг ва Фаластин) ичида 2,01 балл билан 157-ўринни эгаллади.\nЎтган йилги рейтингда мамлакат 156-ўринга қўйилганди.\nЎзбекистонда кейинги йилларда кузатилаётган ижобий ўзгаришларга қарамай, халқаро рейтингда эгаллаган мақоми мамлакатнинг демократия кўрсаткичи бўйича дунёдаги энг қуйи ўринлардан бирида қолаётганини кўрсатади.\nБу йилги рейтингда Ўзбекистон Марказий Осиё мамлакатларидан Қирғизистон (101-ўрин) ва Қозоғистондан (139-ўрин) пастда қолган бўлса, Тожикистон (160-ўрин) ва Туркманистонни (162-ўрин) ортда қолдирган.\nThe Economist нашри Democracy Index рейтингини 2006 йилдан бери эълон қилиб келади.\nЎзбекистонликларнинг Россияда 15 кунгача қайдсиз юриши масаласи кўриб чиқилмоқда\nМосква ва Тошкент расмийлари ўзбекистонликларнинг Россия ҳудудида рўйхатдан ўтмай юриши муддатини 15 кунгача узайтириш масаласини кўриб чиқаяптилар. Бу ҳақда Регнум агентлиги Ўзбекистон ҳукуматидаги ўз манбаси сўзларига таянган ҳолда хабар қилади.\nАйни пайтда ўзбекистонликлар Россияда 7 кунгача рўйхатдан ўтмай юришлари мумкин.\n“Икки мамлакатнинг тегишли вазирлик ва идораларига Ўзбекистон ва Россия фуқароларининг юриш муддатини узайтиришни кўзда тутадиган икки томонлама шартнома ишлаб чиқиш топширилган”, дейди агентлик манбаси.\nМазкур шартнома Ўзбекистон президенти Ш.Мирзиёевнинг жорий йил ёзида Россияга ташрифи чоғида имзоланиши режаланган.\nМаълумотларга кўра, ҳар йили Ўзбекистондан Россияга 2,5 миллион нафаргача меҳнат муҳожири келади.\nТошкентда тузилган янги фонд журналист ва блогерларни ҳимоя қилмоқчи\nЎзбекистонда Миллий масс-медиани қўллаб-қувватлаш ва ривожлантириш жамоат фонди ўз фаолиятини бошлади. Мазкур фонд Адлия вазирлиги томонидан нодавлат нотижорат ташкилоти ўлароқ рўйхатга олинган.\n“Жамоат фондимизнинг асосий мақсади оммавий ахборот воситаларига медиа бозорида тенг шароит яратиш, уларни янада ривожлантириш ҳамда журналист ва блогерларнинг ҳуқуқларини рўёбга чиқаришга кўмаклашишдир”, дейилади фонднинг Telegram канали орқали тарқатилган хабарномасида.\nФонд “оммавий ахборот воситаларининг моддий-техника базасини мустаҳкамлаш, журналист ва блогерлар фаолиятини қўллаб-қувватлаш, уларга ҳуқуқий, ташкилий, техник ва бошқа хил ёрдам кўрсатиш” кабиларни ўзининг устувор вазифалари қаторида санаб ўтган.\nҲиндистон исловатхонасида ўзбекистонлик аëл ҳибсга олинди\nҲиндистоннинг Бҳопал минтақасининг Ганди Нагар районида маҳаллий полиция жинсий хизмат кўрсатиш билан шуғулланиб келган ноқонуний гуруҳни қўлга олди.\nМахсус рейд пайтида тўрт аëл ва уларнинг икки эркак шериги қўлга олинган. Ушланганлар орасида маҳаллий банк бошқарувчисига хизмат кўрсатаëтган ўзбекистонлик аëл ҳам бор.\nБу ҳақда Ҳиндистон нашрлари хабар тарқатди.\nИсловатхонада мижозларга жинсий хизмат кўрсатаëтган пайтда ушланган ўзбекистонлик аëл ҳозирда ҳибсда сақланмоқда. Маҳаллий полицияга кўра¸ аëл пойтахт Деҳлида қайддан ўтгани боис¸ ҳозир унинг Ҳиндистонга кириш визаси муддати ўтган-ўтмаганини ўрганилмоқда.\nЎзбекистонлик аëл шахси ва унинг қўлга олингани ҳақида Ўзбекистон элчихонасига хабар берилган-берилмаганига оид маълумот йўқ.\nЎзбекистонлик аëлларнинг баъзида одам савдоси қурбони сифатида¸ кўп ҳолларда эса¸ ўз хоҳиши билан БАА¸ Туркия ва Ҳиндистон каби давлатларда фоҳишалик билан шуғулланаëтгани ҳақида хориж нашрлари кўпдан ëзиб келмоқда.\nАҚШ элчихонаси: Нафосат Оллошукурова Ўзбекистондан чиқиб кетиши олдидан у билан учрашганимиздан мамнунмиз!\nНафосат Оллошукурова Ўзбекистонни тарк этиши арафасида АҚШнинг Ўзбекистондаги фавқулодда ва мухтор элчиси Дэниэл Розенблюм билан учрашган эди.\nАҚШнинг Ўзбекистондаги элчихонаси Twitterдаги расмий саҳифасида ўзбекистонлик таниқли блогер Нафосат Оллошукурованинг мамлакатни тарк этганига муносабат билдирди.\n“Блогер Нафосат Оллошукурова Ўзбекистонни ўз йўли билан тарк этди. АҚШ элчихонаси у билан чиқиб кетиши арафасида учрашганидан бағоят мамнун ва унинг тақдирини яқиндан кузатишда давом этади”¸ дейилади элчихона 21 январь куни эълон қилган твитда.\nАҚШнинг Тошкентдаги шлчихонаси эълон қилган твит.\nАҚШнинг Ўзбекистондаги элчиси лавозимига қадар АҚШ Давлат котибининг Жанубий ва Марказий Осиё бўйича ёрдамчиси ўринбосари бўлиб ишлаган Розенблюм инсон ҳақлари ва демократия ҳимоячиларини қўллаб-қувватлаш билан танилган нуфузли дипломат саналади.\nХоразмлик журналист Маҳмуд Ражабнинг ўтган йил кузидаги норозилик юришини жонли тарзда ëритгани ортидан аввалига маъмурий ҳибсда¸ сўнгра руҳий хасталар касалхонасида сақланган Оллошукурова 18 январь куни Ўзбекистонни тарк этди.\nХорижга чиққанидан сўнг Озодликка берган илк интервьюсида Оллошукурова ўзига нисбатан тўхтамаган таҳдидлар ва қўлланилган қийноқлар ортидан Ўзбекистондан чиқиб кетишга мажбур бўлганини айтди.\nОчилбой Раматов Транспорт вазири лавозимини Элëр Ғаниевга бўшатиб берди\nҚайта тузилаëтган ҳукуматдаги кадрлар ўзгармади¸ фақат улар ўз ўринларини алмаштирди.\nОлий Мажлис Қонунчилик палатаси ялпи мажлисида Ўзбекистон бош вазири Абдулла Арипов янгидан тузиладиган ҳукумат учун номзодларни тақдим этди.\nПрезидент томонидан Бош вазирликка кўрсатилган Арипов 21 январь кунги мажлисда депутатларнинг ялпи овози билан бу лавозимга қайта тасдиқланганидан сўнг янги ҳукумат таркибини тақдим қилмоқда.\nҚайта тузилаëтган ҳукуматга ҳозирча янги раҳбарлар тавсия қилингани йўқ¸ бунинг ўрнига эски ҳукуматдаги кадрларнинг ўрин алмашаëтгани кузатилмоқда.\nХусусан¸ Очилбой Раматов Ўзбекистон Транспорт вазири лавозимидан олиниб¸ бу лавозим Бош вазир ўринбосари – инвестициялар масалалари комплекси раҳбари Элёр Ғаниевга берилди.\nҲозирча Раматов Бош вазирнинг 1-ўринбосари лавозимини сақлаб қолди.\nРаматовнинг Транспорт вазири лавозимидан кетиши ҳақида ўтган ҳафта хабар қилган ҳукуматдаги Озодлик манбалари декабрь ойида Тошкент метросида рўй берган фожиа бундай қарорга қисман сабаб бўлганини айтмоқда.\nШунингдек¸ парламентдаги Ёшлар, маданият ва спорт масалалари қўмитаси раиси этиб сайланган Маданият вазири Бахтиёр Сайфуллаев ўрнига Ўзбекистон халқ артисти Озодбек Назарбеков тавсия қилинди.\nНазарбеков 2017 йилнинг августидан бери Маданият вазири ўринбосари лавозимида ишлаëтган эди.\nФарғона ИИБсининг сенатор бўлган бошлиғи ўрнига ИИВ Тергов бошқармаси раҳбари тайинланди\nЎзбекистон Ички ишлар вазири ўринбосари - ИИВ ҳузуридаги Тергов департаменти бошлиғи полковник Дониёр Тошхўжаев Фарғона вилояти Ички ишлар бошқармаси бошлиғи лавозимига тайинланди.\nБу ҳақда ИИВ матбуот хизмати хабар қилди.\nФарғона ИИВсининг аввалги бошлиғи¸ полковник Раҳмат Маматов эса президент Мирзиëев томонидан сенаторлик¸ айни пайтда¸ ИИВ республика Маҳалла кенгаши раиси этиб тайинланди.\nЯнги сайланган парламентда қилган чиқишида президент маҳаллий нашрларга кўра:\n“Яқинда Маҳалла кенгашининг раҳбарини ҳам алмаштирамиз. Маҳалланинг тизими ҳам бошқача бўлади, раҳбари ҳам бошқа бўлади. Биз маҳалланинг жамиятдаги ролини кучайтирмоқчимиз. Шу сабабли Маҳалла кенгашига ҳам ўзим ишонган одамни олиб келмоқчиман. Фарғона вилояти ИИБ бошлиғини бекорга чақирганим йўқ. У ҳали сизлардек сенатор бўлади, Маҳалла кенгашининг раиси бўлади тез орада”¸ деган.\nИИВ ҳузуридаги Тергов департаменти бошлиғи полковник Дониёр Тошхўжаев бу тизимнинг матбуотга энг танилган мулозимларидан бири - кенг жамоатчиликни жунбушга солган шов-шувли воқеалар бўйича маълумотни матбуотга кўпинча Тошхўжаев билдириб келган.\nУнинг республика даражасидаги лавозимдан вилоятга туширилиши сабаблари эълон қилинмади.\nТошкентдан Навоийга учган учоқ об-ҳаво шароити туфайли ортга қайтди\n“Тошкент-Навоий” йўналиши бўйлаб учган самолёт Тошкент аэропортига қайтишга мажбур бўлди.\n“Ўзбекистон ҳаво йўллари” миллий авиакомпанияси матбуот хизматининг 22 январь куни тарқатган маълумотига кўра, учоқнинг ортга қайтишига учиш-қўниш йўлагидаги музлама сабаб бўлган.\nАвиаширкат “Тошкент-Деҳли” рейси ҳам Деҳли шаҳрининг аэропорти ёпилиши муносабати билан бошқа санага қолдирилганини маълум қилган.\nЎзбекистонда соғлиқни сақлаш соҳасига бу йил қарийб 15 трлн сўм ажратилади\nЎзбекистонда 2020 йили соғлиқни сақлаш соҳасига давлат бюджетидан 14,8 триллион сўм ажратилиши кўзда тутилган. Бу ҳақда Молия вазирлиги матбуот хизмати маълум қилади.\n2016 йилда бу мақсад учун 6 триллион сўм ажратилганди.\nВазирлик маълумотига кўра, бу йил дори воситалари ва тиббиёт буюмларини харид қилишга 1 491,8 млрд сўм (бу 2016 йилга нисбатан эса 6,5 баробарга кўп) ажратиш назарда тутилган.\nСоғлиқни сақлаш соҳасига ажратилган маблағларнинг айрим фаолият турлари кесимида кўриниши қуйидагича:\nа) шошилинч тиббий ёрдам муассасаларининг дори воситалари ва тиббий буюмлар харажатлари учун 2020 йилда 102,8 миллиард сўм ажратилиши кўзда тутилаётган бўлса, 2016 йилда 16,3 миллиард сўм ажратилган;\nб) соғлиқни сақлаш соҳасининг энг оғир нуқталаридан бири бўлган онкология муассасаларида даволанадиган ҳар бир беморнинг бир кунлик дори воситалари ва тиббий буюмлари билан таъминлаш харажатлари учун бюджет маблағлари 2016 йилдаги 3 250 сўмдан 2020 йилда 66 227 сўмгача оширилган;\nв) аҳолига тез тиббий ёрдам хизмати учун ҳар бир чақирувга 2016 йилда ўртача 482 сўмдан ажратилган бўлса, 2020 йилда бундай харажат тури учун 6 700 сўмдан ажратилиши кўзда тутилмоқда.\nТомскдаги ёнғинда нобуд бўлган ўнинчи кишининг навоийлик экани аниқланди\nРоссиянинг Томск вилоятида содир бўлган ёнғинда қурбон бўлган ўнинчи ўзбекистонликнинг шахси аниқланди.\nФВВ матбуот хизматининг маълум қилишича, бу одам Навоий вилоятининг Қизилтепа туманида истиқомат қилган, 1988 йилда туғилган Муҳаммадали Зокиров бўлган.\nЭслатиб ўтамиз, Россиянинг Томск вилояти Асиновск тумани Причулимск қишлоғидаги ётоқхонада 21 январга ўтар кечаси чиққан ёнғинда 10 нафар ўзбекистонлик нобуд бўлганди. Улардан 9 нафарининг шахси аниқлангани ҳақида Озодлик аввал хабар қилган.\nТошкентнинг Яккасаройида икки сарой барпо этилади\nТошкентда қурилажак эгизак бинолар лойиҳаси.\nТошкент шаҳридаги Яккасарой кичик саноат ҳудудида Day and Night (“Кун ва тун”) инвестицион лойиҳаси доирасида баландлиги 230 метр келадиган 50 қаватли эгизак бинолар қурилади. Бу ерда 16 та савдо, турар-жой ва маданият бинолари ҳам барпо этилиши кутилмоқда.\nБу ҳақда 21 январь куни бўлиб ўтган матбуот анжуманида Тошкент шаҳар ҳокимининг ўринбосари Шароф Раҳмонов билдирди, дея хабар қилади Газета.уз нашри.\nХабарларга кўра, лойиҳа қиймати 1 млрд долларга баҳоланган. Лойиҳани амалга ошириш учун 3 йил вақт керак бўлади.\nШ.Раҳмоновга кўра, корчалонлик марказининг йиллик даромади 500 миллион долларни ташкил қилади. У ерда 20 минг иш ўрни яратилиши мўлжалланмоқда.\nЭгизак бинолардан бири Қуёшни, яна бири эса Ойни тамсил этади. Биноларда ташрифчилар учун ресторанлар ва дам олиш ҳудудлари жойлашган бўлади.\nХитойда коронавирус тарқалиши ортидан Ўзбекистонда чегара назорати кучайтирилди\nЎзбекистон Соғлиқни сақлаш вазирлиги биноси.\nЎзбекистонда давлат чегараси кесишган жойлардаги Санитария-карантин пунктларидан ўтаётган йўловчиларни сифатли тиббий-санитария кўригидан ўтказишга алоҳида эътибор қаратилиб, пневмония ва бошқа ўткир респиратор касалликлари аломатлари аниқланган беморларни алоҳидалаш ва шифохоналарга ётқизиш чоралари кўрилмоқда. Бу чоралар, Соғлиқни сақлаш вазирлигининг жамоатчилик билан алоқалар бўлими урғусига кўра, Хитойда 2019-nCoV коронавируси тарқалиши ортидан кўрилмоқда.\n“Грипп, ЎРИ ва пневмония касалликларида гумон қилинган беморларни шифохоналарга ётқизиш учун даволаш-профилактика муассасалари тайёргарлиги таъминланди, дори-дармон ва дезинфекцион моддалар захираси яратилди”, дейилади вазирлик хабарномасида.\nҚайд этилишича, Ўзбекистон аэропортларида Хитойдан келган йўловчилар астойдил текширилмоқда.\nХитойда номаълум пневмония эпидемияси тарқала бошлаганига оид хабар дастлаб ўтган йил декабрида пайдо бўлган. 20 январгача бўлган ҳолатга кўра, мазкур вирусдан 6 киши нобуд бўлган, 227 киши шифокорлар назоратида бўлиб турибди.\nПрезидент ҳукуматга ялпи маҳсулотни беш йил ичида икки бараварга оширишни буюрди\nПрезидент парламентда маъруза қилмоқда.\nЎзбекистон Олий Мажлиси палаталарининг қўшма мажлисида нутқ сўзлаган Шавкат Мирзиëев қайта Бош вазирликка сайланган Абдулла Арипов ҳукуматига катта топшириқлар берди.\nХусусан¸ президент ҳукуматга мамлакат ялпи ички маҳсулоти ҳажмини келаси 5 йил ичида икки бараварга ошириб¸ инфляция даражасини 5 фоизга туширишни буюрди.\nПрезидент маърузасида айтилишича¸ кейинги икки йил ичида ялпи ички маҳсулот 44 миллиарддан 58 миллиард долларга чиққан ва бундан сўнг ҳукумат¸ Марказий банк ва маҳаллий ҳокимларнинг бош вазифаси бу рақамни 100 миллиард долларга чиқариш қилиб белгиланган.\nМарказий банкининг 2019 йил якунларига оид ҳисоботига кўра¸ ўтган йили Ўзбекистондаги инфляция даражаси 15,2 фоизни ташкил этган. Расмий рақамларга кўра¸ 2018 йилги инфляция 17,5 фоизга тенг бўлган.\nЎзбекистон ҳукумати 2020 йилги инфляциянинг 12-13¸5 фоиз бўлишини прогноз қилган.\nПрезидент Бош вазирликка яна Абдулла Ариповни таклиф қилди¸ парламент уни тасдиқлади\n21 январь куни Олий Мажлис Қонунчилик палатаси ва Сенатининг қўшма мажлиси бошланди.\nУнда сўзга чиққан президент Шавкат Мирзиëев Абдулла Арипов номзодини яна Ўзбекистон Республикаси Бош вазири лавозимига таклиф қилди.\n20 январь куни Бош вазир Абдулла Арипов Вазирлар Маҳкамасининг ўз ваколатларини зиммасидан соқит қилишини билдирган эди.\nЎзбекистон Конституциянинг 98-моддасига мувофиқ парламентда энг кўп ўрин эгаллаган партия бош вазирликка номзодни Ўзбекистон президентига кўриб чиқиш учун таклиф этади.\n22 декабрь кунги сайловда Абдулла Арипов мансуб бўлган Ўзбекистон Либерал-демократик партияси энг кўп овоз олди.\nПрезидент номзодини таклиф қилиши ортидан Арипов ҳукуматнинг яқин муддатга ва узоқ истиқболга мўлжалланган ҳаракат дастури бўйича маъруза қилди.\nБу маъруза тугаши билан Арипов яна Бош вазирликка бир овоздан тасдиқланди.\nОзодликнинг ҳукуматдаги манбаларига кўра¸ Арипов тузадиган янги ҳукумат таркибида айрим жузъий ўзгаришлар бўлиши¸ хусусан Очилбой Раматовнинг Транспорт вазири лавозимидан кетиши¸ бу лавозимга Элëр Ғаниевнинг тайинланиши кутилмоқда.\nНефть ва газ қазиб олиш камайди\nЎзбекистонда нефть қазиб олиш 2019 йили 2018 йилга нисбатан6,3 фоизга, табиий газ қазиб олиш эса 1,6 фоизга камайган.\nБу ҳақда Давлат статистика қўмитасининг Ўзбекистондаги ишлаб чиқаришга оид ҳисоботида айтилган.\nҚайд этилишича, Ўзбекистонда ўтган йили 698,6 минг тонна нефть, 59,46 миллиард куб табиий газ қазиб олинган.\nДавстатқўм ҳисоботидан 2019 йили Ўзбекистонда кўмир ишлаб чиқариш ҳам аввалги йилларга нисбатан камайганини билиб олиш мумкин.\nТошкентда Марказий Осиёдаги илк криптобиржа фаолият бошлади\nТошкентдаги Корея маданият марказида 20 январь куни блокчейн технологиясига бағишланган халқаро конференция ҳамда “UzNEX” криптобиржасининг очилиш маросими бўлиб ўтди.\nUza.uz хабарига кўра, Ўзбекистон президенти ҳузуридаги Рақамли иқтисодиётни ривожлантиришни қўллаб-қувватлаш “Рақамли ишонч” жамғармаси томонидан ташкил этилган тадбирдан кўзланган мақсад блокчейн технологиясини ривожлантириш, ушбу технологиянинг ижтимоий-иқтисодий соҳада тутган ўрни ва вазифалари ҳақидаги маълумотларни жамоатчиликка етказишдан иборат.\nАнжуманда Жанубий Корея, Япония, Сингапур давлатларида фаолият юритаётган блокчейн соҳасидаги етакчи ширкатлар, Ўзбекистондаги вазирлик ва идоралари раҳбарлари иштирок этган. Тадбир доирасида “КOBEA GROUP” компаниясининг Марказий Осиёдаги илк криптобиржаси ва офиси очилиши маросими ҳам бўлиб ўтган.\n“UzNEX” биржасида миллий валюта, кредит карталари ва АҚШ доллари амал қилади. Ўзбекистонликларга криптовалютани биржада сотиш ҳуқуқи берилади, хорижий резидентлар эса криптовалюта биржасининг Ўзбекистон қонунларига зид бўлмаган барча хизматларидан фойдаланиши мумкинлиги айтилмоқда.


Пентагон раҳбари Шимолий Корея халқининг "йўқ бўлиб кетиши" билан таҳдид қилди\n23:35 / 09.08.2017\nШимолий Корея ўзининг ядровий дастурини ёпиши ва "тузумнинг интиҳоси ва халқнинг халокатига олиб келувчи" қадамлардан воз кечиши лозим, деб айтди Пентагон раҳбари Жеймс Мэттис.\nМэттис Шимолий Корея раҳбари Ким Чен Инни "БМТ хавфсизлик кенгашининг ягона позицияси ва бутун дунё ҳукуматлари баёнотлари"ни эътиборга олишга чақирди. Мэттиснинг айтишича, улар Пхеньян "глобал хавфсизлик ва барқарорликка хавф солиши"ни тан олганлар.\n"Шимолий Корея ўзини яккалашни тўхтатиши ва ядровий қуролга эгалик қилишга уринишидан воз кечиши фойдасига танлов қилиши керак. Шимолий Корея ўз тузумининг якунланиши ва халқининг ҳалокатига олиб келувчи ҳар қандай ҳаракатни муҳокама қилишни тўхтатиши керак", деб айтган Мэттис.\nМэттис Шимолий Корея қурол-аслаҳа пойгаси ва исталган можарода мағлуб бўлишига ишончи комиллигини айтди. "АҚШ ва унинг иттифоқдошларининг бирлашган ҳарбий кучлари бугунги кунда Ерда энг аниқ, энг машқ қилган ва ишончли мудофаалар ва ҳужум қилиш имкониятларига эга", деб таъкидлаб ўтган Пентагон раҳбари.\nАввалроқ АҚШ президенти Дональд Трамп агар Шимолий Корея томондан АҚШга ростмана таҳдид бўлса, унга қарши "олов ва ғазаб ила" жавоб бериш билан таҳдид қилганди.\nАқтўбе фожиаси қурбонларидан 32 кишининг шахси аниқлаштирилди


Долларни қора бозорда 10 000 га чиқиб, сўнгра пастга шўнғирмиш. расмий курс билан "учрашув" 5000 сўмлик маррада экан!\n“Долларни нархи қора бозорда 10 000 га чиқар эмиш! Ундан сўнг зудлик билан пасайиб расмий курс билан қораси 5000 сўмлик маррада учрашармиш”. Сўнгги пайтларда одамлар орасида шундай гап-сўзлар юрибди. Албатта бу миш-миш, лекин унинг тагида ҳам бироз ҳақиқат борга ўхшайди. Миллий валютамиз - Сўмнинг мавқеини кучайтириш борасида охирги пайтда давлат томонидан кенг миқёсда иш олиб борилмоқда. Уяли компаниялар ҳисоб-китобини, машиналар учун тўловларини доллар курсидан миллий валютада ҳисоблашни бошланганини ижобий баҳолаш мумкин. Бу эса ўз навбатида доллар нархини осмонга чиқиб боришини олдини олади.\nБундан ташқари, ҳукумат томонидан тадбиркорларга маҳсулотлар ишлаб чиқариш учун кенг йўл берилаётгани, импорт ўрнини босувчи товарларни маҳаллийлаштириш дастури асосида юртимизда тайёрлашни йўлга кўйилаётгани ҳам долларга нисбатан қарамликни сезиларли равишда пасайтириши тайин. Режалар изчил амалга оширгандагина долларга бўлган тобеликдан нисбатан холи бўламиз. ٍ Бундан ташқари ҳозирга қадар юртимизда ишлаб чиқариладиган лекин хом-ашёси хориждан валюта эвазига келадиган маҳсулотларни тўлалигича ўзимизда яратиш борасида кенг кўламли иш олиб борилмоқда. Бу эса ўз навбатида долларга бўлган талабни нисбатан пасайтиради.\nАна шундагина саррофларнинг сохта ўйинларига ўрин қолмайди. Ўйин нима экан деб хайрон бўлсангиз керак! Мана мисол: “Саррофларни турли услублари ҳақида гап сўзлар қулоғимизга чалинади. Эмишки, доллар нархини кўтаришни исташса, бозорлардаги майда валютафурушлардан долларни кўтарасига сотиб олина бошланар экан. Бозорлардаги митти пулпурушларда долларни ёппасига камайиши ўзига хос хаосни келтириб чиқарар экан. Бундай вазиятда эса йирик саррофлар янги нархларда миллионлаб долларни муомалага ташлаб юборишар экан. Ана сизга оддий схема! Бундан ташқари қора бозор курслари ҳақида тезкор маълумотларни интернетга, телефонларнинг мобиль иловаларига жойловчилари ҳам курснинг ўйнашига ўз таъсирларини ўтказмай қўймайдилар”!\nРоссия Мудофаа вазирлигининг ҳарбий-транспорт самолёти Сочи аэропортидан чиқиб, 20 дақиқадан кейин радарлардан йўқолган.\nОлий суд раиси, Бош прокурор, икки вазир, икки қўмита раиси Наманганда! Оғриқли муаммолар ширин ташвишларга айланмас экан, халқнинг розилигини топиб бўлмайди!\nНаманган шаҳри, Наманган тумани тадбиркорларининг вакиллари вилоят божхона бошқармаси биносига йиғилдилар. Бу ерда уларга Давлат божхона қўмитаси раиси М.Тоҳирий, қўмита бошқарма бошлиғи Б.Шарипов, шунингдек, вилоят бошқармаси бошлиғи О.Ҳожиматов, бошқарма бўлим бошлиқлари ҳамда мутахассислари кўплаб саволларга жавоблар қайтаришди. Бу каби учрашувлар Поп, Чуст туманларида ҳам бўлиб ўтди.\nЛондонда трамвайнинг издан чиқиб кетиши туфайли 7 киши ҳалок бўлди\nЛондон транспорт полицияси трамвайнинг издан чиқиб кетиши натижасида 7 киши ҳалок бўлганини тасдиқлади. Бу ҳақда «ТАСС» хабар бермоқда.\nТошкентдаги Инҳа университетида Гарвард ва бошқа нуфузли университет битирувчилари билан учрашув ўтказилди\nНаманганлик тадбиркор 40 миллион сўмлик хайрия тадбири ўтказди\n«Наманган принт сервис» масъулияти чекланган жамияти директори Музаффар Жамолиддинов қалби қайноқ ёшлардан.\nқора экан шўнғирмиш чиқиб учрашув сўнгра сўмлик расмий пастга маррада курс Долларни га бозорда билан


Ўзбекистон, Саид-Абдулазиз Юсупов: Ҳеч бўлмаса, боламнинг овозини эшитиб қолдим - BBC News O'zbek\n«Тергов тугагандан кейин кўришасизлар, деди. Тергов тугагандан кейин ҳам кўрсатишмади. Ҳозир адвокатга судьядан сўранг, бир боламни кўрайлик, деб илтимос қиляпман. Рухсат беришадими ё йўқ - билмайман».\nШунингдек, Жамила Бакаевага кўра, ўғлининг саломатлиги яхши эмас. Унга кундалик ичадиган "қонни суюлтирувчи" дориси ҳам вақтида берилмаяпти экан.\nЎзбекистон Олий суди матбуот хизмати Саид Абдулазиз Юсуповнинг суди нима сабабдан ёпиқ бўлаётгани ҳақида 'эрта индин' сайтда маълумот беришини билдирди.\n'Терговни ДХХ органлари амалга оширган', деган жавоб берди матбуот хизмати.\n"Адвокатдан ўғлимни кўрсам бўладими, деб сўрадим. У машина келганда, тешикчадан кўришингиз мумкин, деди. Кейин машина келди, лекин унга яқинлаштиришмади. Дод, деб келиним билан қичқирдик. Шунда машинанинг ичидан ўғлимни овози эшитилди: «Аяжон, унақа қилманглар, ҳаммаси яхши, мен яхшиман,» деб қичқириб қолди. Ҳеч бўлмаса, боламнинг овозини эшитдим," ҳикоя қилади журналистнинг онаси.\n«Мен ишонаман - президентимиз бу ишлардан бехабарлар. Агар бу гаплар уларга етиб борса, адолат қилишларидан умидворман,» ишонч билдиради у.\n2018 йилнинг 25 сентябрида Туркияда суратга олинган мурожаатда журналист "агар бу кўрсатув интернет тармоғига қўйилган бўлса, муҳтамалан, сиз кўраётган онларда мен ё ҳибсда, ё Ватандан ташқарида, ёки Худо кўрсатмасин, бахтсиз ҳодиса туфайли вафот этган бўламан", дейди.


Энг порахўр, энг ҳалол, энг катта «қовун» — йил сўровномаси ўтказилди\nЭнг порахўр, энг ҳалол, энг катта...\n30.12.2019 16:41 0 7437\n«Телеграм» ижтимоий тармоғидаги «Xushnudbek.uz» канали муаллифи, ҳуқуқшунос ва блогер Хушнудбек Худойбердиев бир неча йўналишлар бўйича «Солиқ тўловчилар эътирофи» номли жамоатчилик сўровномаларини ташкил этган эди. Бугун ана шу сўровномалар натижалари эълон қилинди.\nАйтиш керакки, номинациялар бўйича номзодлар канал ўқувчилари томонидан саралаб олинган ва қолдирилган бир неча юзлаб фикрлар асосида танлаб олинган. Сўровномаларда жами бўлиб 500 мингга яқин овозлар тўпланган ва ҳар бир номинациялар бўйича ғолиблар аниқланган.\n«ЙИЛ ДАВОМИДА ЎЗ ТИЗИМИДА КОРРУПЦИЯГА ҚАРШИ МУРОСАСИЗ КУРАШГАН ДАВЛАТ ТАШКИЛОТИ»\nУшбу номинацияда «Ўзавтосаноат» компанияси ғолиб чиққан. Шу билан бирга ушбу номинацияда Давлат тест маркази, Адлия вазирлиги, Бош прокуратура ва Солиқ қўмитаси ҳам муштарийлар томонидан кўп бора тилга олинган. Ушбу номинация 91,4 минг овоз тўплаган.\n«ЙИЛ ДАВОМИДА КОРРУПЦИЯ ЭЛЕМЕНТЛАРИ ЭНГ ЮҚОРИ ДАРАЖАДА САҚЛАНИБ ҚОЛГАН СОҲА (ДАВЛАТ ТАШКИЛОТИ)»\nОлий ва ўрта махсус таълим вазирлиги ушбу сўровнома «ғолиблигини қўлга киритган». Шунингдек, ҳокимликлар, тиббиёт, ички ишлар ва суд соҳаси ҳам ушбу номинацияда ғолибликка даъвогар бўлишган.\n«ХАЛҚ МЕҲРИНИ ҚОЗОНГАН ДАВЛАТ ТАШКИЛОТИ РАҲБАРИ»\nМазкур номинация Ахборот ва оммавий коммуникациялар агентлиги раҳбари Комил Алламжонов энг кўп овоз тўплади. 85.6 минг овоз тўплаган ушбу номинацияда Шерзод Шерматов (Халқ таълими вазири), Танзила Нарбаева (Сенат раиси), Мамаризо Нурмуратов (Марказий банк раиси), Русланбек Давлетов (Адлия вазири) номлари ҳам қайд этилган.\n«ХАЛҚ МЕҲРИНИ ҚОЗОНГАН ҲОКИМ»\nСамарқанд вилояти ҳокими Эркинжон Турдимов ғолиб чиққан сўровномада 73,2 минг овоз йиғилган. Турдимовга Шуҳрат Абдураҳмонов (Андижон вилояти), Хайрулла Бозоров (Наманган вилояти), Жаҳонгир Ортиқхўжаев (Тошкент шаҳар) ва Ўктам Барноев (Бухоро вилояти) рақиб бўлган.\n2019 ЙИЛДА ФАОЛИЯТИ ИЖОБИЙ ТАРАФГА КЕСКИН ЎЗГАРГАН ДАВЛАТ ТАШКИЛОТИ\nМатбуот ва ахборот агентлигидан Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлигига айланган ташкилот ушбу номинацияда Халқ таълими вазирлиги, Марказий банк ва банклар, Туризмни ривожлантириш қўмитаси ҳамда Мактабгача таълим вазирлигидан кўпроқ овоз тўплади. Жами тўпланган овозлар сони 46,5 минг.\n«2019 ЙИЛДАГИ ФАОЛИЯТИ ДАВОМИДА АҲОЛИНИНГ ЭНГ КЎП ЭЪТИРОЗИГА САБАБ БЎЛГАН ДАВЛАТ ТАШКИЛОТИ»\nЙил давомида кўплаб эътирозларга сабаб бўлган ҳокимликлар ушбу номинацияда энг овозга сазовор бўлди. Улар ИИВ Йўл ҳаракати бош бошқармаси, Мажбурий ижро бюроси, Энергетика вазирлиги ва Уй-жой коммунал хизмат кўрсатиш вазирлигини ортда қолдирган. Ушбу номинацияга 37,4 минг овоз берилган.\nФИФАнинг яқин ўтмишдаги энг яхши ҳакамларидан бири Равшан Эрматов Ўзбекистон футбол ассоциацияси биринчи вице-президенти этиб тайинлангани ушбу номинацияда энг кўп овозга сазовор бўлди. Ёшлар иттифоқи раиси Алишер Саъдуллаев, Бош прокурор Ниғматилла Юлдашев, – Президент маслаҳатчиси Шерзод Кудбиев ва Қашқадарё вилояти ҳокими Зоир Мирзаев ҳам ушбу йўналишда кўп бора тилга олинган.\nАбитуриентларга учта ОТМга ҳужжат топшириш имкони яратилгани «ЙИЛ ВОҚЕАСИ» деб топилди. Шунингдек, ушбу номинацияда қуйидаги ташкилотлар ҳам муштарийлар томонидан кўп бора тилга олинди:\n— Даромад солиғининг барчага бир хил 12% этиб камайтирилгани\n— ОАВ ва блогерларга анча эркинлик берилгани\n— Нақд валюта сотишнинг йўлга қўйилгани\n— Жаслиқ қамоқхонасининг ёпилгани\n— «The Economist» журнали Ўзбекистонни «Йил мамлакати» деб тан олгани\n«ЙИЛНИНГ ЭНГ КАТТА «ҚОВУН» ТУШИРИШ ВОҚЕАСИ»\nХалқ демократик партияси раиси Улуғбек Иноятовнинг «2,5 млн сўм 5 фарзандли оила учун 1 ойга eтади» ибораси энг сўнгги номинацияда энг кўп овоз тўплаган. Шунингдек, «Биз жуда кўп гўшт еяпмиз», «Ўша рўмолини олиб, оғзингга тиқаман», «Шесть секунд», «Тошкентга келиш учун туманидаги инспектордан талон олсин» иборалари ҳам канал ўқувчиларининг «эътирофи»га сазовор бўлган.\nЖамият 09/02, 23:32\nАсл баҳони халқ берсин, сохта овозлар эмас...


Майк Помпео Венесуэла ҳарбийларига чақириқ билан чиқди | Najot.info\nМайк Помпео Венесуэла ҳарбийларига чақириқ билан чиқди\n31.01.2019 Нажот 0 коментариев Венесуэла ҳарбийлари,Помпео,чақириқ\nАҚШ давлат котиби Майк Помпео эса Венесуэла ҳарбийларини президент Николас Мадуронинг «қатағонлари» шароитида мамлакат аҳолисига хавфсизликни кафолатлашга чақирди. Бу ҳақида у твиттерда ёзган.\nПомпео ўз твитида Мадуронинг «қатағонлари» давом этаётганини маълум қилди.\n«Венесуэлаликлар демократияни талаб қилмоқда, биз Венесуэла қуролли кучларини барча венесуэлаликларни, шунингдек, АҚШ ва бошқа мамлакатлар фуқароларини ҳимоя қилишга чақирамиз», — дея ёзган Помпео.\nУнинг қайд этишича, АҚШ Венесуэла аҳолиси тарафида турибди.\nШунингдек, Венесуэла мухолифати етакчиси Хуан Гуайдо Венесуэла ҳарбийлари ва хавфсизлик хизматлари ходимлари билан яширин учрашувлари ҳақида гапириб берди. У бу ҳақда The New York Times учун ёзган «Венесуэлаликлар, куч бирликда» сарлавҳали мақоласида айтган.\nУнинг таъкидлашича, мамлакатда ҳокимиятни топшириш жараёни «асосий ҳарбий контингентлар»нинг ёрдамисиз мумкин эмас.\n«Биз ҳарбий хизматчилар ва хавфсизлик хизматлари ходимлари билан яширин учрашувлар ўтказдик», — дея қўшимча қилиб ўтди Гуайдо.\nШунингдек Венесуэла армиясидан қочган шахслар АҚШ президенти Дональд Трамп маъмуриятига мурожаат қилишди ва қурол-яроғ сўрашди. Улар ўз ҳаракатларини Венесуэлани президент Николас Мадуро режимидан озод этишга интилиш билан изоҳлашган, деб хабар бермоқда CNN телеканали.\nВенесуэла армиясининг ҳозирда мамлакат ташқарисида яшаётган собиқ аскарлари Карлос Гуиллен Мартинес ва Хосе Идальго Азуахе CNN’га АҚШдан ҳарбий ёрдам олиш истаги ҳақида гапириб беришди. Улар хорижий давлатлар томонидан ҳарбий аралашувга қарши бўлиб, фақатгина Венесуэла аскарлари буни қилиши кераклигини билдиришган.\n«Агар ҳарбий аралашув зарур бўлса, унда бу Венесуэлани ҳақиқатдан ҳам озод қилишни истайдиган венесуэлалик аскарлар бўлиши керак», — деди Идальго.\nУларнинг сўзларига кўра, икки венесуэлалик юзлаб кўнгиллилар — худди шундай қочиб ўтганлар билан ҳамкорлик қилмоқда. Армия собиқ жангчилари Венесуэла президенти Николас Мадуро режимига қарши бош кўтаришга собиқ оддий аскарларни чақиришмоқда.\n«Биз Венесуэла аскарлари сифатида, АҚШга бизни Венесуэлани озод қилишимиз учун моддий-техник таъминот, алоқа, қурол-яроғ билан қўллаб-қувватлаш ҳақида мурожаат қиламиз», — деди Мартинес CNN’га.\nБундан ташқари, улар нафақат АҚШдан, балки «қардош давлатлар» Бразилия, Колумбия, Перу ва бошқалардан ҳам қурол-яроғ ҳақида ёрдам сўрашмоқда.\n← Жон Керри: Трамп давлатимизни жаҳон майдонида шарманда қилмоқда\nBloomberg: Москвадан Венесуэлага учган самолётга 20 тонна олтин юкланди →\nЖон Керри: Трамп давлатимизни жаҳон майдонида шарманда қилмоқда\nЖон Керри: Трамп давлатимизни жаҳон майдонида шарманда қилмоқда АҚШнинг собиқ...


20:01 / 22.02.2020 883 pdf Ўқиш режими + -\nЮртимизга Лондондан ташриф буюрган исломшунос олим, шайх Сулаймон Ғани ҳафизаҳуллоҳ бошчилигидаги бир гуруҳ меҳмонлар Ўзбекистон бўйлаб саёҳат қилишмоқда. Ушбу зиёрат «Hilal travel» сайёҳлик фирмаси орқали амалга оширилди.\n2020 йил 22 февраль куни Тошкент шаҳрида фаолият юритаётган «Hilol nashr» нашриёт-матбаасига исломшунос олим, шайх Сулаймон Ғани бошчилигидаги меҳмонлар ташриф буюришди. Меҳмонлар даставвал «Hilol nashr»нинг мажлислар залида фазилатли шайх Муҳаммад Содиқ Муҳаммад Юсуф раҳимаҳуллоҳнинг ҳаётлари ва илмий мерослари билан яқиндан танишдилар. У зотнинг шогирларидан Абдуманнон Абдуллоҳ домла, «Hilol nashr» нашриёт-матбааси директори Абдувоҳид Саттиев ва Фозилжон Абдулқайюм меҳмонларга шайх ҳазратларининг таълиф ва таржима асарлари ҳақида маълумотлар бериб ўтишди. Кейин меҳмонлар «Hilol nashr» савдо дўкони фаолияти билан яқиндан танишдилар.\nСавдо дўконидан сўнг исломшунос олим шайх Сулаймон Ғани бошчилигидаги бир гуруҳ меҳмонлар «Шайх Муҳаммад Содиқ Муҳаммад Юсуф» мажмуасига ташриф буюришди. Меҳмонлар масжидда аср намозини жамоат билан адо қилдилар. Намоздан кейин масжид имом хатиби Исмоил Муҳаммад Содиқ шайх Сулаймон Ғани билан учрашди.\nУчрашув якунида юртимизнинг азиз меҳмонлари хайрли дуолар қилишди.\nМаълумот ўрнида шуни қайд этиш керакки, шайх Сулаймон Ғани 1969 йил 29 август куни жанубий Африкада таваллуд топди. У болалигиданоқ ҳақиқат ва билимга интилувчан бўлган.\nИсломшунос олим, шайх Сулаймон Ғани илмга қизиқувчанликдан ташқари, саёҳат қилиш ва дунёни кашф этишни хоҳларди. У Покистондаги Жамия Исломия Бинорида уч йил таҳсил олади. Кейин Ал Азҳарга Араб тили ва Исломшунослик фанларини ўрганиш учун ҳужжат топшириб, ўқишга қабул қилинади. Сўнгра, икки йилни Қоҳирада яшаб, илмини давом эттиради.\nЭнг юқори таълим академияларидан бири ҳисобланмиш Саудия Арабистонидаги Мадина университетида таҳсил олиш унинг орзуси эди. Бироқ кўп қийинчиликлардан сўнг у 1994 йил университетнинг Ҳадис факультетига қабул қилиниб, жанубий африкалик ягона талаба бўлади. Кейинги 4 йилни тафсир ва ҳадис илмини ўрганишга сарфлайди.\n1998 йиллар охирида Шайх Сулаймон Ғани Лондонга келади. Лондон университетининг Шарқ санъати ва илми бўлимида ўқиш имконига эга бўлади. 2001 йилда исломшунослик магистр даражасини олади. Бу оралиғда Балҳам масжидида дарс бериш имконияти пайдо бўлади. Қисқа вақт имом хатиб ва бир қатор вазифаларни ўз зиммасига олади. Жумладан, бошланғич таълим ёшидаги ўқувчиларга Қуръони каримни ўргатиб, жамоат ишларида фаол қатнашиб келган.\n2010 йилда шайх Сулаймон Ғани Лондонда Аҳмадийя корхонасига бойкот эълон қилиб, унга раҳбарлик қилган. Ҳозирги кунда Лондондаги маҳаллий масжидлардан бирида имом хатиб вазифасида фаолият олиб бормоқда.\n18:30 / 22.02.2020 843\n12:09 / 23.02.2020 1425\n1081 11:11 / 10.11.2018\n2088 12:11 / 24.07.2018\n855 15:00 / 22.02.2019\n.Hilol Nashr, нашриётматбаа мажмуаси ҳамда Islom.uz портали жамоаси юртимизда кўплаб ҳофизу Қуръонлар етиштириб чиқарган Зоҳиджон қори домланинг ўғиллари, шунингдек давоми...\n710 09:55 / 16.07.2020


Mуҳаммад соллаллоҳу алайҳи васаллам − комил инсон (8) | Siyrat.uz\nMуҳаммад соллаллоҳу алайҳи васаллам комил инсон, Кутубхона, Расулуллоҳ, Сийрат илми, Сийрат китоблари\n09:27 Февраль 2, 2015\nПайғамбар алайҳиссалом кўксиларининг ёрилишдаги ҳикматлар ва фойдалар. Давоми… Шайх Абу Муҳаммад ибн Абу Жамра айтади: «Аллоҳ таоло Пайғамбар алайҳиссалом кўксиларини ёрмасдан қалбларини иймон ва ҳикматга тўла қилишга қодир эди, лекин шунга қарамай, у Зотнинг кўксилари ёрилишидаги ҳикмат шуки, ишонч қуввати янада зиёда бўлиши учундир. Зеро, Расулуллоҳ кўксиларини ёрилишини (бевосита) кўришлари ҳамда бу нарсадан қаттиқ таъсирланмасликлари туфайли ул Зотга оддий қўрқиладиган барча ҳолатлардан эминлик, ҳотиржам бўлиш неъмати ато қилинган эди. Шунинг учун ҳам Расулуллоҳ соллаллоҳу алайҳи васаллам инсонларнинг кўринишда ва гапиришда энг шижоатлиси эдилар. Аллоҳ таоло ҳам Расулуллоҳ алайҳиссаломни шундай сифатлаган:مَا زَاغَ الْبَصَرُ وَمَا طَغَى (17)\n«(Пaйғaмбaрнинг) кўзи (чeтгa) oғгaни ҳaм йўқ, ўз ҳaддидaн oшгaни ҳaм йўқ».\n4. Ҳофиз ибн Ҳажар раҳимаҳуллоҳ биринчи, учинчи ва тўртинчи сафарларда кўкснинг ёрилиши ҳақида зикр қилиб ўтганларидан кейин шаққус содр (кўкс ёрилиши) воқеасининг такрор-такрор бўлганининг ҳикмати ҳақида шундай дейди: «Мана шу уч ҳолатнинг ҳам ўзига хос ҳикмати бор. Биринчиси, Расулуллоҳ ёшлик чоғларида, шайтондан сақланилиб, энг мукаммал ҳолатда вояга етишлари учун бўлган. Кейингиси, Пайғамбарлик келган пайтда, Расулуллоҳ соллаллоҳу алайҳи васаллам келажак ваҳийни энг пок ҳолатда, бақувват ва мустаҳкам қалб ила қабул қилишларида ул Зотни юқори даражада иззат-эҳтиром қилиш учун бўлган. Сўнгиси: Расулуллоҳ соллаллоҳу алайҳи васаллам (меърож кечаси) осмонга кўтарилмоқчи бўлганларида, токи Аллоҳ таоло билан суҳбатлашишга ҳозир бўлишлари учун содир бўлган».\nҲофизи Шомий раҳимаҳуллоҳ айтади: «Расулуллоҳ соллаллоҳу алайҳи васалламнинг кўксиларини иккинчи бор ёрилишидаги ҳикмати ҳақида мендан сўрашди. Ҳолбуки, мен бу ҳақида «Тавҳид» номли китобда зикр қилиб ўтган эдим. Унинг ҳикмати ҳақида қуйидагича айтсак бўлар: «Вақтики, тамйиз (ўз фаросати билан тегишлича иш тута биладиган) ёши саккиз ( ўн) ёшда экан, шу эътибордан У Зот одатда кишилар содир етадиган қабиҳ, гуноҳ ишлардан йироқ бўлишлари учун қалблари ёрилиб мусаффо қилинган.\nҲофиз Ибн Ҳажар раҳимаҳуллоҳ айтадилар: «Эҳтимол, учинчи марта Пайғамбар алайҳиссалом қалблари ювилишининг ҳикмати, ҳар ишнинг тамомига етиши уч мартада ҳосил бўлганлиги учун мазкур ҳолатда ҳам шу нарса эътиборга олинган бўлса керак, зеро уч мартадан қилиш Расулуллоҳ соллаллоҳу алайҳи васалламнинг суннатлари саналади».\nИбн Абу Жамра раҳимаҳуллоҳ айтадилар: «Албатта, Пайғамбар алайҳиссалом қалблари ювилди, ҳолбуки қалблари мусаффо, унга келадиган барча яхшиликларни қабул қилувчи эди. Биринчи бор ул Зотнинг қалблари болалик чоғларида ювилган бўлиб ундан қуюқ лахта қон чиқариб ташланган, токи Расулуллоҳ соллаллоҳу алайҳи васаллам меърожда йўлиқадиган нарсаларига тайёр бўлишлари учун».\nМазкур ҳолатдаги сингари ҳикмат кўп ўринларда жорий бўлган. Бу худди таҳоратли кишининг намоз учун яна таҳорат олишига ўхшайди. Чунки ундай кишининг яна таҳорат қилиши бу фақатгина Аллоҳ таоло ҳузурида туришга ва У Зот билан суҳбатлашиш (яъни намоз)га астойидил таёрланиши демакдир. Шунинг учун аслида таҳорат бир марта комил бўлса, битта, иккитанинг устидан зиёда қилиш эса суннат ҳисобланади. Чунки унинг таҳорат олишида жоизлик даражаси бир марта билан ҳосил бўлган эди. Ана энди учтагача қилишига келсак, бу Улуғ Зотга нисбатан юксак эҳтиром кўрсатиш учундир. Демак, Пайғамбар алайҳиссаломга нисбатан ботинларини ювиш масаласи ҳам худди шу тариқада бўлган.\nҚуръони каримда Аллоҳ таоло шундай марҳамат қилади: «Кимки Aллoҳ шиoрлaрини ҳурмaт қилсa, бaс, aлбaттa, (бу) қалбларнинг тaқвoсидaндир». (Ҳаж: 32)\nРасулуллоҳ соллаллоҳу алайҳи васалламнинг қалбларининг ювилиш ҳодисаси ҳам бир шиор бўлиб, Аллоҳ таоло Расулуллоҳнинг умматларига Ўз шиорларини улуғлашни ояти каримада баён қилганидек, худди шундай амалда, воқеъликда ҳам кўрсатиб берганлигига ҳам ишора ҳисобланади.\nБурҳон Нуъмоний раҳимаҳуллоҳ айтади: «Дарҳақиқат, муқаддас қадамжо Ҳарами шарифни ичкарисини ювиш мумкин бўлиб турганида, Муҳаммад соллаллоҳу алайҳи васалламнинг қалбларини ювилишига нима монеълик қилиши мумкин эди? Яъни Ҳарами шариф моддият оламидан (яъни борлиқдаги кўриниб турадиган нарсалардан) эканми, муомала оламида ювишлик унинг устки қисмига боғлиқ бўлиб қолди. Ана энди муборак Зот маънавият оламидан (борлиқдаги ботиний нарсалардан) бўлганлари учун ҳақиқат оламида ювишлик ул Зотнинг ботинларига боғлиқ бўлиб қолди.Расулуллоҳ соллаллоҳу алайҳи ва салламга намоз фарз бўлиши учун ва ул Зот фаришталарга намоз ўқиб беришлари учун осмонга кўтарилдилар. Намоз ўқиш учун эса таҳоратли, покиза бўлиш керак эди. Шунинг учун ҳам ул Зот соллаллоҳу алайҳи васаллам ҳам ботинан, ҳам зоҳиран покланиб мусаффо бўлдилар. Агар сиз мендан: «Аллоҳ таоло Расулуллоҳ соллаллоҳу алайҳи васалламни пайғамбарлардан кўчиб келган нур қилиб яратган бўлса, ахир бу нурнинг мусаффолиги ҳиссий поклашдан (яъни қалбларини ҳақиқатда ёрилиб покланишидан) беҳожат қилмасмиди? Қолаверса, бир маротаба қалбнинг ювилиши ботинларини бутунлай покланишига кифоя қилмаган эди. Пайғамбар бўлганларидан кейин ҳам ул Зотда поклашга муҳтож бўлинадиган нарсалар қолган бўлиши мумкинми? Ҳолбуки, инсоният ифлосликларидан пок бўлсалар», деб сўрасангиз, мен шундай жавоб бераман: «Биринчиси бу илмул яқин учун бўлган. Иккинчиси айнул яқин учун бўлган. Учинчиси эса ҳаққул яқин учун бўлгандир». (Бурҳон Нуъмонийнинг гапи тугади).\nАввалги мақолаМуҳаммад соллаллоҳу алайҳи васаллам − комил инсон (8)


Ҳушёр бўл, пиёда! – Bong.uz\nҲушёр бўл, пиёда!\n“Пиёда-умринг бўлсин зиёда”. Ҳамюртларимиз кўчаларда юрганда бу шиорни кўп бор кўришган. Умуман, “пиёда, умринг бўлсин зиёда” деган шиор ҳозирги кунда ҳам энг долзарб, энг зарур шиорлардан бири бўлиб қолмоқда. Нега? Негаки кейинги пайтларда Ўзбекистон Республикаси ИИВ Йўл ҳаракати хавфсизлиги Бош бошқармасига жойлардан келаётган маълумотларни, кундалик содир бўлаётган йўл-транспорт ҳодисаларини таҳлил қилиб чиқсак пиёдалар иштирокида содир бўлаётган турли кўнгилсизликларнинг сони ортиб бормоқда. Нега? Нима учун пиёдалар билан боғлиқ йўл-транспорт ҳодисалари кўпайиб бораяпти.\nПиёдалар иштирокида содир бўлаётган йўл-транспорт ҳодисалари, уларни келтириб чиқараётган сабаблар, бу йўл-транспорт ҳодисалари натижасида гулдек умрлари бевақт ҳазон бўлаётган инсонлар ҳақида жуда кўп гапирилган. Лекин шундай бўлса-да, бу мавзу ҳамон кун тартибидаги энг долзарб муаммолардан бири бўлиб қолмоқда. Негаки, ҳамон автомобиль йўлларимизда пиёдалар гоҳ ҳайдовчиларнинг айби билан, аксарият ҳолларда ўзларининг айблари яъни «Йўл ҳаракати қоидалари»га риоя қилмаслик, ҳаракатланиш хавфсизлиги талабларини қўпол равишда бузишлари оқибатида ҳалок бўлишмоқда.\nАгар кундалик содир бўлаётган йўл-транспорт ҳодисаларини таҳлил этадиган бўлсак, ҳодисаларнинг ҳар иккитадан биттаси пиёдалар иштирокида содир бўлмоқда. Уларнинг аксарияти эса айнан пиёдалар айби туфайли юзага келмоқда. Энг ачинарлиси булар орасида болаларнинг ҳам борлигидир.\nПиёдалар иштирокидаги йўл-транспорт ҳодисаларининг келиб чиқиш сабабларини таҳлил этадиган бўлсак, пиёдалар томонидан йўл ҳаракати қоидаларини менсимасдан ёки унга амал қилмасдан қўпол қоидабузарликлар содир этилиши оқибатида рўй бермоқда. Натижада ҳар куни, кун ора пиёдалар билан боғлиқ турли кўнгилсизликлар, йўл-транспорт ҳодисалари содир этилмоқда. Энг ачинарлиси бу воқеа-ҳодисалар кўплаб бегуноҳ инсонларнинг ҳаёт шамларини бевақт сўндирмоқда.\nАгар маълумотларга назар ташлайдиган бўлсак 2021 йил ўтган уч ойи мобайнида республикамиз ҳудудида бевосита пиёдаларни уриб юбориш билан боғлиқ 620 та йўл-транспорт ҳодисаси қайд этилганини, бунинг оқибатида 156 та пиёда ҳаётдан бевақт кўз юмганлигини, 495 та пиёда эса турли даражадаги тан жароҳатлари олганлигини кўрамиз. Бунда пиёдалар томонидан йўл ҳаракати қоидаларига амал қилмасдан йўлларнинг белгиланмаган жойидан кесиб ўтишлари сабаб бўлмоқда. Бу рақамларга оддий рақамлар, деб эмас, балки бир оз ўзгача нигоҳ ташлайдиган бўлсак, кўз олдимизда ғоятда ачинарли манзара намоён бўлади. Чунки бу жонсиз рақамларнинг ҳар бирини ортида инсонларнинг ҳаёти турибди.\nШунингдек, йўл-патруль хизмати инспекторлари томонидан жорий йилнинг ўтган саккиз ойи мобайнида 1 юз 6 минг 907 та қоидабузар пиёда аниқланиб, уларга нисбатан тегишли тартибда чоралар кўриб борилмоқда. Агар масалага шу нуқтаи-назардан қарайдиган бўлсак ҳар куни қанчадан-қанча бахтсизликларнинг олди олинаётганлигининг гувоҳи бўламиз.\n“Йўл ҳаракати қоидалари”ни келиб чиқиш тарихига назар ташласангиз қоидалар дастлаб пиёдалар манфаатини кўзлаб ишлаб чиқилганлигини ва амалга жорий этилганлигини кўрасиз. Йиллар ўтган сари қоидалар такомиллашиб, янги-янги бандлар билан тўлдириб борилди. Уларда пиёдалар учун енгилликлар яратилди. Лекин кўчаларимизда пиёдалар томонидан содир этилаётган қоидабузарликлар камаймаяпти. Пиёдалар учун миллион-миллион пул сарфлаб замонавий ер ости ва ер усти ўтиш жойлари, махсус пиёдалар йўлкалари барпо қилинмоқда. Лекин пиёдаларимиз қасдма-қасдига ўз ҳаётларини хавфга қўйиб кўчани дуч келган жойидан кесиб ўтишади.\nЯна бир ачинарли ҳол. Пиёдалар томонидан содир этилаётган қоидабузарликларни олдини олиш, уларнинг хавфсизлигини таъминлаш мақсадида кўпгина жойларда йўл чеккаларига панжаралар ўрнатилган. Лекин, айрим пиёдалар махсус йўл ости ўтиш жойлари бўлишига қарамасдан айнан мана шу панжаралар устида ошиб ўтишмоқда. Темир панжаралар устидан ошиб ўтаётганлар ичида ёшлар ҳам, кексалар ҳам борлиги кишини ўйлантиради. Бундай қоидабузарликни содир этаётган пиёдалар бу ҳаракатлари билан ўз ҳаётларини жиддий хавф остида қолдираётганликларини, бундан ташқари ҳайдовчиларга ҳам ноқулайликлар туғдираётганликларини ўйлаб ҳам кўришмайди. Уларни тартибга чақирсангиз хафа ҳам бўлишади.\nАйни кунларда кўчаларимизда транспорт қатнови бирмунча кўпайган. Бу яхши, албатта. Чунки, транспортларнинг кўплиги ҳам халқимиз ҳаётини кундан-кунга фаровонлашиб бораётганлигини кўрсатади. Транспорт воситаларининг кўпайиши, автомобиль йўлларида турна қатор транспортлар ҳаракатини юзага келтиради. Бу эса, кўчани дуч келган жойидан кесиб ўтиш нечоғлик хавфли эканлигини, ҳар бир дақиқа ичида бирор кўнгилсизлик келиб чиқиши мумкинлигини англатади. Бироқ айрим пиёдаларимиз бу нарсани тушунишни исташмаяпти. Улар учун юқори тезликдаги автомобиль ҳам, йўл ҳаракати қоидалари ҳам аҳамиятсиздек. Келинг, шу ўринда мисолларга мурожаат қилайлик.\n2021 йил 11 апрель куни соат 04:35 ларда Тошкент шаҳар Юнусобод туманида, ҳайдовчи Г.Д. “Каптива” русумли автомобилини бошқараётиб, йўлнинг белгиланмаган қисмидан ўтаётган пиёда Ш.Н.ни уриб юборган. Натижада пиёда Ш.Н. оғир даражада тан жароҳати олиб касалхонада вафот этган.\nЯна бир мисол, 2021 йил 24 апрель куни соат 17:30 ларда, Тошкент вилояти Юқори Чирчиқ тумани ҳудудида, ҳайдовчи А.Б. “Газель” русумли автомобилини юқори тезликда бошқариб, йўлнинг кесиб ўтаётган пиёда К.У.ни уриб юборган. Натижада пиёда К.У олган тан жароҳатлари туфайли вафот этган.\n2021 йилнинг 25 апрель куни соат тахминан 22:15 ларда Бухоро вилояти Кармана тумани ҳудудида, ҳайдовчи Й.А. “Матиз” русумли автомобилини бошқариб бораётиб пиёдалар ўтиши учун мўлжалланмаган жойидан йўлнинг кесиб ўтаётган пиёда П.А.ни уриб юбориб, йўл-транспорт ҳодисаси содир этган. Натижада пиёда П.А. олган тан жароҳатлари натижасида вафот этган.\nБахтсизликка учраётган пиёдаларимизнинг аксариятини ёш болалар ташкил этаётганлиги ҳам аянчли ҳолатдир. Болалар йўлни белгиланмаган жойидан кесиб ўтиш, катта кўча ёқаларида ўйнаш, автомобиль йўлларида велосипед учиш вақтида йўл-транспорт ҳодисаларига учрашаяпти. Мисол учун, 2021 йил 27 апрель куни соат 07:50 ларда, Жиззах вилояти Зарбдор туманида, ҳайдовчи Х.С. “Нексия” русумли автомобилни юқори тезликда бошқариб кетаётиб, йўл қатнов қисмига тўсатдан югуриб чиққан, вояга етмаган пиёда Н.О.ни уриб юборган. Натижада Н.О олган тан жароҳати оқибатида вафот этган.\nЖорий йилнинг 27 апрель куни соат 16:30 ларда, Фарғона вилояти Олтиариқ туманида, ҳайдовчи М.П. “Дамас” русумли автомобилни юқори тезликда бошқариб кетаётиб, йўлнинг белгиланмаган жойидан югуриб ўтаётган, вояга етмаган пиёда Л.А.ни уриб юборган. Натижада Л.А. олган тан жароҳатлари оқибатида вафот этган. Бундай ҳодисаларни яна талайгинасини келтириб ўтишимиз мумкин. Аммо гап мисоллардами?\nСодир бўлаётган йўл-транспорт ҳодисаларини кузатсангиз қанчадан-қанча одам азият чекишини кўрасиз. Буларнинг қанчаси ҳаётдан кўз юмади. Анчагина оилалар бевақт аза очишади. Қанча оилалар боқувчисидан, қанча болалар отасидан бевақт айрилишади. Ахир шу ҳодисалар бўлмаслиги мумкин эди-ку. Ҳа, мумкин эди. Бунинг учун барчамиз, ҳоҳ пиёда бўлайлик, ҳоҳ ҳайдовчи йўл ҳаракати қоидаларига қатъий амал қилишимиз, ҳаракатланиш хавфсизлигининг оддий лекин ҳаёт учун муҳим бўлган шартларига риоя қилишимиз, ён-атрофимиздагиларни ҳам, фарзандларимизни ҳам шунга ўргатиб боришимиз зарур. Ана шунда «Пиёда – умринг бўлсин зиёда» деб баралла айтишимиз мумкин.\nАхборот хизмати етакчи\nPrevious Ўғилни асраган белбоғ\nNext Президент: Хорижий тилларни ўргатиш бўйича келажак учун мустаҳкам пойдевор бўладиган янги тизимни йўлга қўйиш вақти-соати келди


ПРЕСС-РЕЛИЗ. ХМКС коллекциясидан: Нақшларда мангулик сири номли кўргазма ва давра суҳбати\n2017 йилнинг 12 январь куни соат 15:00да Ўзбекистон Бадиий Академияси Икуо Хираяма Халқаро маданият карвон саройида ХМКС коллекциясидан: “Нақшларда мангулик сири” номли кўргазма ва давра суҳбати бўлиб ўтди.\nАрхеологик кўргазма навбатдаги ХМКС коллекциясидан ташкил топган бўлиб, унда 80га яқин экспонатлар жой олди. Турли асрларни ўз ичига олган ва ранг – баранг археологик топилмалар тарихимиздан сўзлайди.\nАлбатта бундай экспонатларни бир кўришда унинг моҳиятига етиб бўлмайди. Шу боис ҳам кўргазма очилиш маросимидан кейин ХМКСнинг музей бўлими бошлиғи, қадимшунос Константин Александрович Шейко ва таъмирлаш бўлими ходимлари томонидан тайёрланган маърузалари асосида давра суҳбати бўлиб ўтди. Бунда мутахассислар археологик топилмаларни топиш, уларни ўрганиш борасидаги тажрибалари билан ўртоқлашишди. Шунингдек, топилмаларни асл ҳолига тиклашда консервация ва реставрациянинг ўрни борасидаги амалий ишларни намойиш этишди.\nЭпиграфик ёзувлар ва нақшларга бағишланган ушбу кўргазма тарихимизни ўрганишдаги яна бир қадам. Ҳали ҳеч кимга таниш бўлмаган тарихни археологик топилмалар, ундаги нақш ўрнида безатилган эпиграфик ёзувлар орқали ўрганиш ушбу соҳанинг янада серқирра жиҳатларидан биридир.\nЭкспозицияда Ўзбекистондаги Добилқўрғон, Кампиртепа, Қонка, Қаршовултепа, Мунчоқтепа, Хайрободтепа, Шўробқўрғон каби археологик ёдгорликлардан топилган IX-XI асрларга оид артефактлар намойиш этилмоқда. Кўргазмадан эпиграфик ёзувлар (араб ёзувлари, кўзалар сиртига босилган муҳрлар), геометрик, ўсимликсимон ва ҳайвонларга сиғиниш, яъни зооморфизмга оид нақшлар билан безалган сирланган ва сирланмаган сопол буюмлар жой олган бўлиб, улар орасида турли идишлар, шамчироқлар ҳам мавжуд. Бундай кулоллик буюмлари фақатгина эстетик жиҳатдан безалмаган. Нақшларга, шунингдек, семантик ва илоҳий маъно ҳам берилган бўлиб, қадимда кишилар бундай безаклар ёвуз кучлардан сақлашига ишонишган.\nСОПОЛ ИДИШ (БУЮМ)\nҲозиргача ўзига хос маҳаллий мактабларни шакллантириб, қадимий анъаналарини сақлаб келаётган, Ўзбекистон амалий санъатининг энг қадимги ва қизиқарли турларидан бири бадиий кулолчиликдир. Юртимиз ҳудудида сопол буюмларнинг ясалиш тарихи 7 минг йилликдан ҳам ошади. XIX асрга келиб, ўзининг узоқ тарихий анъаналарига эга Ўрта Осиё кулолчилигининг асосий марказлари ташкил топган эди. Булар Самарқанд, Бухоро, Ғиждувон, Шаҳрисабз, Каттақўрғон, Риштон, Урганч, Хива шаҳарлари бўлиб, уларда умумий ривожланиш тенденциялари кузатилган. Аммо ҳар бир ҳудуд ўзига хос жиҳатларини сақлаб қолди.\nУсталар асосан ошхона ва рўзғор буюмларини ясашган. Бу буюмлар коса ёки кўза шаклида яратилган. Кулол косагарлар коса, шокоса, пиёла, лаган, товоқ, тоғоралар ишлаб чиқарган бўлсалар, кўзагарлар кўзалар ва турли шакл, ҳажмдаги хумчалар ясаганлар. Идишлар одатда, кулолчилик чархида ясалган, камдан-кам ҳолларда қўлда ёпиштириш орқали ишланган. Буюмлар ниҳоятда оддий шакли ҳамда фойдалилиги билан ажралиб турган.\nСирланган идишларга безак беришнинг энг кенг тарқалган услуби қалам билан ишлов бериш бўлган. Улар моҳир қалам усталари бўлиб, чизмалар юзаси бўйлаб ўйма нақш бериш техникасини пухта эгаллашган. Ўзининг юқори сифатлилиги билан бирга, бундай идишлар ўзига хос бадиий жиҳатлари, яъни аниқлиги ва ёзувлар композициясининг пухта ўйланганлиги, ёрқин ва бир-бирига мутаносиб ранглари ҳамда хилма-хил мавзудаги безаклари билан ажралиб турган.\nНақш амалий безак санъатида асосий безак воситаларидан ҳисобланади. Нақш санъатининг вужудга келиши жуда узоқ тарихга бориб тақалади. У палеолит даврида пайдо бўлган. Нақшли тасвирлар эстетик завқ бериш, инсонга кучли таъсир ўтказиш хусусиятига эга. Шунингдек, у реал шакл ва нарсаларни рамзий нақшли ва гулли тасвирларга кўчиради.\nНақшлар бир неча кўринишларда бўлади. Булар: техник, рамзий, геометрик, ўсимликсимон, каллиграфик, фантастик, афсонавий, манзарали, жонивор тасвирли, предметли. Барча безакларни шартли равишда тасвирий ва тасвирсиз (геометрик, рамзий) турларга ажратиш ҳам мумкин. Геометрик безакларга турли геометрик шакллар – учбурчак, квадрат, тўғри тўртбурчак, доира, эллипс; чизиқлар – тўғри, синиқ, эгри ва уларнинг ўзаро бирлашуви киради.\nТасвирий безак деб, реал ҳаётдаги аниқ буюм ва шакллар асос қилиб олинган мавзулар киради. Булар: ўсимликлар (ўсимликсимон нақш), жонивор тасвирли, инсон тасвирли (антропоморф мавзулар), ёзувлар (эпиграфик) ва б.\nКўргазма доирасида ташкил этилган давра суҳбатида юртдошларимиз археология соҳасига оид саволларига жавоб олишди.\nПросмотров 616 Рейтинг 37 Понравилась новость?


ҲАММА НАРСАДАН ИБРАТ ОЛ! - Mehrob.uz\nДунёда йўловчидек бўл.\nМақолалар access_time1-январ 2018, 16:18\nАллоҳ субҳанаҳу ва таоло Роҳман сурасида шундай марҳамат қилади: «Ер…\nМақолалар access_time24-май 2017, 14:28\nИкки йигит соҳил бўйида ўтириб кечки таом тановул қилаётган эдилар. Ёнларига…\nМақолалар access_time19-август 2019, 16:07\nМаълумки, инсоният ҳаёти давомида турли мафкура ва маслаклар…\nҲАММА НАРСАДАН ИБРАТ ОЛ!\naccess_time4-май, 07:25 visibility288\nҲасад қилганлар сенга зарар етказишга ҳам, фойда келтиришга ҳам, ҳаёт беришга ҳам, савоб беришга ҳам, азоблашга ҳам қодир эмаслар.\nОлимлардан бири: "Қалбда шундай бир ҳолат бўладики, агар жаннат аҳли бизнинг ўша ҳолимиздек бўлса, демак, улар яхши ҳаётда эканлар", деди.\nВа яна бирлари: “Қалбда шундай бир ҳолат бўладики, Аллоҳ зикри сабабли, у хурсандликдан рақсга тушади”, деди.\nОлимлардан бирини зиндонга ташлашганида, у Қуръони Каримдаги "Сўнг улар (билан мўминлар)нинг ўртасига дарвозали бир девор урилурки, унинг ичида раҳмат-жаннат, ташқарисида-олдида эса азоб-дўзах бўлур", оятини ўқиди.\nУ зиндондалик пайтида: “Душманларим нима қилишса, қилишди. Лекин мен қалбимдаги бўстоним ва жаннатим билан бирга бўлдим. Қаерга борсам, у мен билан бирга бўлди. Агар ўлсам, қалбимдаги бўстоним ва жаннатим менинг шарафим. Шунинг учун юртимдан чиқариб юборилишим мен учун саёҳат, қамаб қўйишса эса узлатдир”, деди.\nКим Аллоҳга астойдил ишонса, барча нарсани топади. Ким Аллохга ишонмаса, барча нарсани йўқотади Расулуллоҳ соллаллоҳу алайҳи васаллам: "Субҳоналлоҳи валҳамду лиллаҳи вала илаҳа иллаллоҳу валлоҳу акбар (Аллоҳни нуқсон сифатлардан холи, камол сифатлар билан улуғлайман. Ҳамду сано Аллоҳга лойиқ. Аллоҳдан ўзга илоҳ йўқ. Аллоҳ ҳамма нарсадан улуғдир), деб айтишим мен учун қуёш чиқишидан афзалроқдир", дедилар.\nСалафлардан бири бадавлат кишилар, уларнинг қасрлари, ҳовлилари ва мол-дунёлари ҳақида гапириб: "Улар ҳам ейишади, биз ҳам еймиз. Улар ҳам ичишади, биз ҳам ичамиз. Улар ҳам қарашади, биз ҳам қараймиз. Лекин биз ҳисоб бермаймиз. улар ҳисоб беришади", - деди.\nҚабрга кирилган биринчи кечаёқ Хаварнақ қасрлари ва Кисро бойликлари унутилади:\n"Мана, Бизнинг ҳузуримизга сизларни аввал-бошда қандай яратган бўлсак, шундай ёлғиз ҳолда келдингиз. Сизларга берган нарсаларимизни ортингизда қолдирибсиз".\n(Анъом сураси, 94-оят).\nМўминлар Аллоҳ ва Унинг расули рост айтди, дейишади. Мунофиқлар ва дилларида шубҳа-гумон бўлган (яъни эътиқодлари заиф бўлган) кимсалар: "Аллоҳ ва унинг пайғамбари бизларга фақат ёлғон ваъда қилган эканлар", дея гап бошлайдилар.\nҲаётинг қандай фикр юритишинга боғлиқдир.\nДемак, фикр юритишинг натижаси, у хоҳ яхши, хоҳ ёмон бўлсин, ҳаётингга таъсир этади.\nАйтишади-ку, агар яланг оёқ бўлсанг оёғи кесилган кишига қарагин ва икки оёғинг борлиги учун Аллоҳга ҳамд айтгин.\n"Ғам-Қайғусиз яшай десангиз" китобидан.


Инжил дарси 59 — Dilkashradio.com\nИнжил дарси 59\nРаббимиз Исо Масих одамларни доимо Унга эргашишга чорлаган. У уларни яъни ўз шогирдларини бу дунёга келадиган Худонинг ҳукмронлиги ҳақида бошқаларга етқазиш учун таёрлаб юбориш ниятида эди. Исо уларни инсон овчилари қилишини айтганда, У одамларга Хушхабар етқазиб уларни Худонинг олдига олиб келишга ўргатишни айтган эди.“Улар Кафарнаҳум шаҳрига кириб келишди. Жума куни кеч киргач, Исо яҳудий ибодатхонасига бориб, таълим бера бошлади”.Марк китобининг 1:21.\nСинагога деб аталадиган учрашув жойлари бутун Исроил бўйлаб шаҳарларда ва ҳатто қўшни мамлакатларда хам қурилган эди. Ушбу синагогаларда Мусо ва бошқа пайғамбарлар томонидан ёзилганларини ўқирдилар ва ўргатардилар. Қуддуснинг ташқарисида яшаган ибронийлар, Худованд Мусо орқали буюргандек маъбадга фақат муҳим байрамларда келишарди. “Халойиқ Исонинг таълимотига ҳайрон қолди. Чунки У одамларга уламолар каби эмас, балки қудратли куч эгасидай таъсирчан таълим берар эди”-деб ёзади Марк китобининг 1:22.\nИсо ўргатаётганларини тинглаётган одамлар, Худо Каломини У қудратли куч эгасидай гапирганига ҳайрон қолардилар. Исо уламолар каби ўргатмас эди. Уламолар, бу Эски Аҳдни кўчириб ёзадиган одамлар эди. Улар Худо Каломининг ўқитувчилари ҳам эди. Ҳақиқатда эса, уларнинг кўпчилиги Худога ва Унинг Каломига ишонмасдилар. Аксинча, улар ҳайрли ишларига ва Худо Каломига асосланган билимларига ишонардилар.\nУлар билимларига ишонганлари, ҳақиқатда эса Худони билмаганлари учун Унинг Каломини аниқ тушунмасдилар. Шунинг учун улар Худони Каломи нима деётганини одамларга айтиб беролмсдилар. Азиз радио тингловчи шу ерда бир кичик лекин хар биримизнинг Масихийлик хаётимизда керак бўладиган нарсага тўхталиб ўтсак. Хар бир инсоннинг Худовандга ишониши жуда яхши. Лекин шу билан бирга Худованд учун бизнинг ташқи кўринишимиз эмас ёки қанчалик Худовандни сўзларини яхши гапиришимиз эмас, балки хар бир инсоннинг ўз муштидек келадиган кичиккина юрагига қарайди.\nАнашу биз айтиб ўтган кичиккина юрак Худованд учун жуда катта ахамиятга эгадир. Раббимиз Исо Масих хар биримиз билганимиздек Худо хамдир. У Ўз Отасини биларди ва Худо Каломини яхши тушунарди. Исо ҳалққа ўргатаётганда, Худованд Мусо ва бошқа пайғамбарлар орқали гапирганларини уларга аниқ етқазарди. Хурматли радиомиз мухлислари Хар бир масих билан бирга бўлган киши худдир Раббимиз қилганидек йўл тутса нур устига аъло нур бўлар эди. Яъни шогирд таёрлаб уни бутунлай хизмат қилишга чорлаш. Агар эсингизда бўлса Раббимиз ўзининг кўп вақтини шогирдлари билан бирга ўтқазар эди. Анашу вақт давомида эса ўз шогирдларига бутун Художуйлик хаёти хақида гапирар эди. Балки шундандирки Раббимизнинг саноқли шогирдлари бутун дунёни ларзага келтира олганлар. Хурматли радиомиз мухлислари шунинг билан бугунги эшттиришимиз ўз нихоясига етди сизлар билан яна келгуси эшттиришларимизгача хайирлашиб қоламиз, хайр омон бўлинглар.


Исландияликлар офшор можаросига аралашиб қолган бош вазирнинг истеъфосини сўраб митингга чиқишди\n08:13 / 05.04.2016\nИсландия аҳолиси мамлакат пойтахти Рейкьявик шаҳридаги марказий майдонда тўпланишди. Улар мамлакат бош вазири Сигмюндюр Гюннлейгссоннинг офшор компанияси ҳақидаги маълумотлар пайдо бўлгани туфайли унинг истеъфосини талаб қилишмоқда.\nBloomberg нашрининг маҳаллий полицияга асосланиб хабар беришича, намойишда камида 4 минг киши иштирок этган. Шаҳар аҳолиси сони эса 120 мингга яқинни ташкил этади.\n"Мен шунинг учун бу ердаманки, ҳукуматдан норозилигимни билдириш учун. Қачонки, қонунларни чиқарувчиларнинг ўзлари қонунларга амал қилмас экан бу ҳолатни бартараф этиш керак", дейди иштирокчилардан бири.\nЯна бир намойишчи эса бош вазир ўз маҳкамаси билан биргаликда истеъфога чиқишини кутаётганини билдирган.\n3 апрель куни Mossack Fonseca компанияси маълумотлар базасидан ахборот чиқиб кетиши натижасида ОАВда қатор дунё етакчилари ва уларнинг яқинлари пул ювиш ва солиқлардан бош тортиш бўйича схемаларга алоқадорлиги ҳақида маълумот пайдо бўлган эди.\n"Панама ҳужжатлари" ошкор этилиши воқеасидан сўнг Гюннлейгссон ва унинг рафиқаси 2007 йилда Британия Виржиниясида Wintris Inc номли офшор компания тузгани маълум бўлди.


Исмлар сонини ҳисоблашга кетган вақт: 0.009064 сек.\nАбдувафо (Abduvafo) » арабча » ўғил бола\nсадоқатли ва итоатлининг, содиқнинг қули.\nАбдуваққос (Abduvaqqos) » арабча » ўғил бола\n423 Синоним: Номаълум Ўз вариантингизни киритинг.\nАбдуваҳҳоб (Abduvahhob) » арабча » ўғил бола\nўз неъматларини текин ато этувчининг, яъни Аллоҳнинг қули.\nАбдуворис (Abduvoris) » арабча » ўғил бола\nбарча шунинг олдига борувчининг, борлиқни мерос қилиб олувчининг, яъни Аллоҳнинг қули.\n498 Синоним: Номаълум Ўз вариантингизни киритинг.\nАбдувоси (Abduvosi) » арабча » ўғил бола\nмулки, раҳмати ва қудрати кенгнинг, яъни Аллоҳнинг қули.\n497 Синоним: Абдувосиқ Ўз вариантингизни киритинг.\nАбдувосиқ (Abduvosiq) » арабча » ўғил бола\n439 Синоним: Абдувоси Ўз вариантингизни киритинг.\nАбдувосид (Abduvosid) » арабча » ўғил бола\nҳамма нарсанинг маркази, негизида турувчининг, яъни Аллоҳнинг қули.\n681 Синоним: Номаълум Ўз вариантингизни киритинг.\nАбдувосил (Abduvosil) » арабча » ўғил бола\nайнан: Аллоҳнинг розилиги ва дийдорига етиштирувчининг қули. Муҳаммад саллоллоҳу алайҳу васалламнинг сифатларидан бири.\n448 Синоним: Номаълум Ўз вариантингизни киритинг.\nАбдувоҳид (Abduvohid) » арабча » ўғил бола\nяккаю ягонанинг, яъни Аллоҳнинг қули.\nАбдужаббор (Abdujabbor) » арабча » ўғил бола\nбандалари ишини ислоҳ қилиб жабрловчининг қули, куч-қудрат соҳибининг, яъни Аллоҳнинг қули.\n686 Синоним: Номаълум Ўз вариантингизни киритинг.\nБошига ⇦ Олдинги 1 2 3 4 5 6 7 Кейинги ⇨ Охирига (1494)


Al-milal van-nihal ( 18240 marta o'qilgan) Chop etish\nHanafiy 10 Mart 2008, 06:49:23\n"АЛ-МИЛАЛ ВАН-НИҲАЛ" КИТОБИДАН\nРасулуллоҳ саллаллоҳу алайҳи васаллам айтдилар:\n"Умматим етмиш уч фирқага бўлингайдир. Буларнинг ҳаммаси дўзахдадир. Илло биттаси (нажотдадир).\n(Саҳобалар тарафидан) айтилди:\n— Улар кимлардир, ё Расулуллоҳ?\n— Менинг ва саҳобаларимнинг йўлини тутганлар".\nБу ҳадиси шариф машҳурдир. Ҳадисни Имоми Термизий, Ибни Можа ва Абу Довуд ривоят қилганлар.\nЯҳудий тоифаси 71, насроний тоифаси 72, уммати Муҳаммад эса 73 фирқага бўлинган. Бинобарин, ҳар бир мусулмон, ботил мазҳабларнинг йўлларидан сақланмоқ учун, аҳли суннат вал жамоат ақидаларини яхши билмоғи лозим. Юқорида имкон қадар бизнинг мазҳабимиз қарашлари шарҳланган бўлса-да, инсон фарзанди хатодан солим бўлмагани учун, ботил мазҳаб соҳиблари тушган — чиқиб бўлмас ботқоққа уммати Муҳаммаднинг тушмаслиги учун уларнинг куфрга элтадиган эътиқодларини ҳам қўлимиздан келганича тушунтиришга урингаймиз.\nАввало, етмиш икки фирқанинг ўзаги, томири етти фирқадир. Етмиш икки фирқа шуларнинг шуъбаларидир.\nЕттитадан биттаси муътазила, иккинчиси шиа, учинчиси хавориж, тўртинчиси муржиййа, бешин-чиси нажжорийа, олтинчиси жабриййа, еттинчиси мушаббиҳадир.\nБулар эса ўз ораларида содир бўлган ихтилофлар натижасида ҳар бири 5,10,20 фирқага бўлиниб, 72 фирқа бўлди. Шуниси жуда хавфлидирки, булар бир-бирларини кофирликда айблай-диган даражада "илгари" кетдилар. Буларни ёзишни лозим кўрмадик.\nHanafiy 10 Mart 2008, 06:49:41\nАллоҳ таолога ксп шукрки, Имоми Аъзамдек ва Имоми Шофиийдек ҳазрати имомларни сратиб, Шайх Абу Ҳасан ал-Ашъарий ва Абу Мансур Мотрудий каби олимларни чиқариб, ботил мазҳабларни бекор қилди ва шундай қилиб мусулмонларни уларнинг қслидан қутқарди. Шунга қарамай, бизнинг замонамизгача келган айрим ботил мазҳаблар ҳамон учрайди. Шиийлар, рофизийлар каби.\nБу етти мазҳаб шайтон алайҳи лаънанинг иғвоси ва фитнаси натижасидир. Етмиш иккитага кспайиб кетиши ҳам шундандир.\nБулардан Муътазила 20, Шиа 22, хавориж 20, мурижийа 5, нажжорийа 3, жабрийа 1, мушаббиҳа ҳам 1 фирқадир. Жаъми 72 фирқа бслади. Буларнинг сътиқодларининг баъзиси бидаът ва баъзиси сса куфрга боради.\nБинобарин, бадъат икки қисмдир: биттаси амал-да, биттаси сътиқоддадир. Бу бидъат соҳибларининг имомати ҳам макруҳдир. Чунки сътиқод жиҳатидан фосиқдирлар. Аътиқоддаги бидъат, амалдаги бидъатлардан ксра даҳшатлироқдир.\nБидъатчи дегани шундай кимсаларки, уларнинг сътиқоди аҳли суннат вал жамоат сътиқодига мухолифдир. Аътиқоди куфрга борса, имомати қатъисн жоиз смас. "Қуръон махлуқдир" деган кимсанинг орқасида иқтидо қилиб намоз сқимоқ жоиз смас.\nHanafiy 10 Mart 2008, 06:50:02\n1—Муътазила фирқасики, уни қадариййа ҳам дейдилар, қадарни инкор қиладилар. Шунинг учун булар "бу умматнинг мажусийлари" дейилган. Буларга сргашиб намоз сқиш жоиз смас.\nА асулуллоҳнинг шафоатини инкор қилган, кироман котибинни (гуноҳ ва савобни ёзиб борувчи икки фариштани) инкор қилган ва жаноби Ҳақни охиратда ксришликни инкор қилган кимсаларнинг орқасида сргашиб намоз сқиш жоиз смас, зеро булар дини Исломдан чиққандирлар.\nHanafiy 10 Mart 2008, 06:50:19\n2—Мушаббиҳа тоифаси Холиқи Зул-Жалолга, худди махлуқлардек аъзоларни иснод стадиларки, уларнинг ҳам орқасида сргашиб намоз сқиш жоиз смас, Исломистдан чиққанлар. Жаноби Ҳақнинг сифатларидан битта сифати кейинчалик пайдо бслган деган кимса ҳам Исломдан ташқаридадир.\nЖаноби Ҳаққа макон иснод стган ёки фақат самодадир деган кимса ҳам Исломдан хориждир. Шу билан Ҳақ таолонинг Арш устида қарор топганини қасд стганларни сса куфрига ҳукм қилинади.\nЖаноби Ҳаққа уст, ост билан ташбиҳ қилмоқ куфрдир. Шу туфайли мужассима ва ҳулулиййа мазҳаблари куфрга ҳукм қилинган.\nЖаннатга киргандан кейин Ҳақ таолони ксрмоқликни инкор қилганлар ҳам куфрга ҳукм стилган.\nHanafiy 10 Mart 2008, 06:50:34\n3—Қадариййа тоифасики, муътазилийлар ҳам шулардандир, булар қул сз феълининг холиқидир, деган даъволари туфайли кофир қилиндилар ва бу вожибдир. А офизийлар сса кспгина хатолар туфайли Исломдан ташқаридадир. Масалан, сликлар дунёга қайтади, бандаларнинг руҳига киради деганлари ва сна руҳи илоҳ дин имомларига ксчади — аиммага интиқол стади деганлари учун, тағин "ваҳий Имоми ҳазрати Алига келиши керак сди, Жаброил адашиб ҳазрати Муҳаммадга келтирди" деганлари учун исломдан чиқиб, кофир саналдилар ва буларнинг ҳукмлари муртадлик кабидир.\nHanafiy 10 Mart 2008, 06:51:16\n4—Хавориж тоифаси жамии умматни, ҳатто ҳазрати Усмон, ҳазрати Али, Оиша онамиз, Талҳа ва Зубайир розисллоҳу анҳум ҳазратларини ҳам икфор қиладилар. Шу сабабдан куфрларига ҳукм қилмоқ вожибдир.\n5—Зайдиййа тоифаси сса Ажамдан бир пайғамбар келишига ва пайғамбаримизнинг шариатини насх (бекор) қилишига, съни ҳукмини сзгартиришига ишонгани учун Исломдан ташқарида қолди, куфри вожиб.\n6—Аажжориййа тоифаси сса Аллоҳ таолонинг сифатларини инкор стганлари ва Қуръони каримни ёзилган ва сқилган вақтда жисм ва араз (аслида бслмай, кейин пайдо бслган, сифати вақтли) деганлари учун куфрларига ҳукм вожибдир.\nҲақ таоло бирон нарса халқ стилишидан аввал уни билмайди, деганлар, тағин қадариййа ва мсътазила мазҳабидаги кимсалар Исломдан хориждадир, буларнинг қизлари олинмайди ва буларга қиз ҳам берилмайди, жанозаларига ҳам борилмайди.\n7—Муржиййа тоифаси. Булар ҳам исломдан хориждадир. Чунки булар: Ҳасанотимиз мақбул, саййиотимиз (гуноҳларимиз) мағфурдир (кечирилган), дейдилар. Аамоз, рсза, закот, ҳаж каби ибодатларни инкор қиладилар ва дейдиларки, булар фазоил (фазилатлар)дир, қилсанг схши, қилмасанг ҳам бирор нарса лозим бслмайди... смиш. Булар ҳам Исломдан ташқаридадир. Буларнинг бари такфир қилинур.\nHanafiy 10 Mart 2008, 06:51:41\n"Қибла аҳлидан ҳеч кимни куфрда айбламангиз"\nИмоми Аъзам ва Имоми Шофиийдан содир бслган бу ссз мутлақ смас, балки гуноҳларга тегишлидир. Хавориж ва мсътазила тоифасига схшаб гуноҳ туфайли куфрда айбламангиз, демоқчилар. Чунки булар гуноҳи кабира қилганларни Исломдан чиқариб, дсзахда абадий қолади, дейдилар.\nХулоса қилиб айтамизки, кимки заруроти диниййадан биронтасини инкор қилса, у Исломдан чиқиб, куфрга тушгандир. Зеро маълум ва машҳур бслган остларни ва ҳадисларни инкор қилмоқ пайғамбаримизнинг ҳадисларини ёлғонга чиқарадики, агар тавба қилмаса, қатли ҳам вожибдир. Қатли куфри туфайлидир, ҳаддан смас. Чунки иймон, шариатни ва пайғамбаримизнинг Аллоҳ томонидан келтирган, билдирилиши зарурий бслган нарсаларни, аҳкомни тасдиқ қилмоқликдир. Бунинг муқобили (қаршилиги) сса куфрдир. Шариати диниййанинг олти асосидан бештасига ишониб, биттасига ишонмаган кимсанинг ҳоли кабидир. Масалан, намоз, рсза ва закотнинг фарз сканлиги, зино ва ичкиликнинг ҳаром сканлиги Ислом динида маълум ва машҳур. Буларга ишонган кишилар мсъмин дейилгани каби, ишонмаган кишилар сса кофир дейилади. Мисол учун, таҳоратда бошнинг тсртдан бир қисмига масҳ тортмоқ Имоми Аъзам наздида фарз бслса, Имоми Шофиий наздида сса фарз смас, балки суннатдир. Бу ижтиҳод масаласидир, буни инкор қилган киши кофир бслмайди.\nHanafiy 10 Mart 2008, 06:52:04\nМаозаллоҳ (Аллоҳ асрасин), бир кимса Жаноби Ҳақни сскса, у кофир бслади ва қатли ҳам ҳалолдир. Шунингдек кимки, Жаноби Ҳақнинг шони улуҳистига нолойиқ нарсаларни Ҳақ субҳонаҳу ва таолога изофа қилса, бундайларнинг куфрларида ихтилоф қилинган. Аммо бундай ҳурматсизлар бир ерда тспланишса, уларга муҳораба стишда ихтилоф қилинмаган. Худди ҳазрати Али жанобимиз қилганларидек.\nЛайғамбарлардан биронтасини ссккан ва ёки шони олийларига срашмаган бир нарсани иснод стган киши сса кофирдир, қатли ҳам ҳалолдир.\nҲар кимки Ҳақ таолонинг А аб — парвардигор сканлигини рад стса, инкор қилса, унинг ҳам куфри аниқдир.\nҲақ таолонинг борлиги ва бирлигига ишонса-ю, қадим смас, Ундан кейин бошқа сонеъ бор, деса бундайларнинг ҳаммаси кофирдир, дейдилар.\nЖаноби Ҳақ инсонлардан бирига ҳулул қилади — кириб срнашиб олади, деб сътиқод қилган ва руҳларнинг таносух бслишига — ксчиб юришига қойил бслган ҳамда оламларнинг кейин сратилганига ишонмаган, пайғамбарлардан бирортасининг пайғамбарлигини инкор стган кимсанинг куфрига шубҳа йсқ. Ҳазрати пайғамбаримиздан кейин сна пайғамбар чиқади, пайғамбарлик қалб сафоси, нубувват меҳнат (омад) билан бслади деб айтганлар ҳам кофирдир.\nОсмонларга чиқаман, Жаннатга кириб меваларидан ейман, деган кимса ҳам кофирдир. Қуръон аҳкомидан умматнинг жамъ қилган (ижмо-и уммат ҳосил стган) маънони зоҳиридан чиқармоқ ҳам куфрдир.\nУмматнинг залолатига (адашувига) сабаб бсладиган ҳар қандай ссз, саҳобаи киромни куфрда айблаш ҳам кофирликдир.\nИмоми Молик ҳазратлари бир қавлида саҳобаи гузинни куфрда айблаган кимсанинг қатлига ишорат қилган.\nБутга сиғинмоқ, зуннор боғламоқ каби ишларни қилганларни ҳам кофирларга қсшганлар.\nHanafiy 10 Mart 2008, 06:52:23\nФатво китобларида куфрга мужиб (сабаб) бсладиган алфоз, калималар ва гаплар\nКуфрга мужиб (сабаб) бсладиган ссзларни ёзишдан аввал сизга бир қанча насиҳат ёзайин. Булар сзимизнинг смас, улуғларимизнинг насиҳатларидир. Етмиш икки фирқанинг аҳволини ёздик. Аммо сиз уларни ундай-бундай кимсалар деб сйламанг, уларнинг ҳаммаси мусулмонлик иддиосида! Аамозларига, тағин Қуръон сқишларига ҳайратланмаслик мумкин смас. Ссзда мусулмон, намозлари ҳам бор, ҳатто намоз сқимаганларни улар кофир ҳам дейдилар. Шунчалик "илгарилаб" кетганларки, Қуръони азимушшaн ҳукмларининг баъзиларидан айрилган, юз сгирганлари ҳамда айрим остларни сз истакларига ксра таъвил қилганлари туфайли аҳли суннат вал жамоат уларнинг Исломдан чиққанларига ва куфрга тушганларига қай тарзда ҳукм қилган. Булар бизларга чиройли дарc ва ибрат смасми?\nАксинча, бугунги кун инсонлари сса уларни йслда қолдирадиган даражада, ҳатто телбаларча, баъзи ҳолда Аллоҳни бутунлай унутди, ҳатто инсон маймундан тарқалган, дейиш даражасида шуурсиз-лашди. Баъзан Аллоҳни "ота" деб насронийларнинг ссзларига сътиқод қилгани учун қаёққа бораётга-нини ҳам идрок столмайдиган, баъзан сса сски ботил мазҳабларнинг йслини тутиб, ҳошо, Аллоҳни осмонда деб сйлайдиган даражада бачканалашган инсоннинг, ҳа, бугун дунё унга тор келмоқда, осмонларнинг снг юқорисини топишга уринмоқда, фавқулодда саноат ишлари ва маърифатларни майдонга келтирмоқда, ана шу инсоннинг сзини ва бутун борлиғини сратган зотни танимаслиги, билмаслиги ғаройиб ҳолки, тасаввурга ҳам сиғмайди. Хоҳ сзимиз ксрган, хоҳ сзимиз ссаб олган замонавий кемалар, тайёралар ва бошқа нарсалар сскидан бор сди деб бирон кимсани ишонтира оламизми? Табиийки, йсқ. Албатта, ҳар ким буларни бир устаси бор, бир ссовчиси бор, бунчалик санъат ва ҳунар ҳеч сз-сзидан бслиб қолармиди, деб ҳайқиради. Шундоқ скан, ахир, бу мавжудотни ва сзларимизни сратган зотни изламаслик мумкинми?!\nHanafiy 10 Mart 2008, 06:52:32\nКаттакон бир коинотда ҳар турли неъматлар бор, сувни тайёрлаган, тупроғини тайёрлаган, қуёшини, ҳавосини ҳам тайёрлаган маъданларнинг ҳар хилини ҳар томонга ёйган, инсонни ҳам сратган, пайғамбар юборган, мсъжизалар ксрсатган, китоблар юборган, бизларга сқиб ёзишни сргатган, дунё билан охиратни ксрсатган ва: "Сизлар мени билгайсиз ва Менга бандалик қилгайсиз, деб сратдим" деган, ҳалол ва ҳаромни билдирган; ана шу Аллоҳни қсйиб, тағин инсон фарзанди йслдан озади-с! Аллоҳни қсйиб, сз нафсининг қули бслган бу инсон Аллоҳни срганмоққа ва билмоққа уринмайди, шу билан бирга бутун борлиқларнинг нима сканлигини ҳеч хаёлига ҳам келтирмаётир. Бундан ҳам аснчлироқ нима бор? (Бу ҳол инсон сз уйида сшаб, сз отасини танимаган каби смасми?) Ксриб турганимиз, ҳар куни турли меваларини есётганимиз, бу дарахтлар бераётган меваларини сзлари қилиб олдими? Дарахтнинг бир билими, бир ҳунари, бир санъати борми? Масалан, биргина анорда доналар қанчалик гсзал тузилган, жойлашган, рангланган! Бу ҳунарни шу дарахт қилдими, ёки бу дарахтга бу ишни қилдирган бир қудрат соҳибининг асарими бу!\nОналаримиз бошларига сраган жуда оддий бир рсмолки, бир ҳунарманд тсқувчига муҳтож скан, бу улкан коинот табиатнинг сз асаридир дейиш жуда инсофдан бслмаса керак. Бундай гапни айтса ҳам, ё тентак айтади ёки девона айтади.


Нажотнинг мухимлиги 12 — Dilkashradio.com\nАссалому алайкум хурматли тингловчилар сиз азизлар учун таёрланган эшттиришларимизни бошлаймиз.Биз нажотга эга бўла туриб, хеч кимга ҳеч нарса бармаймиз, бироқ бунинг акси ўлароқ ҳамма нарсани оламиз. Инсоннинг юраклари бузилган, шунинг учун хар бир инсон Худога маъқул эмасмиз. Унинг қурбонига лойиқ бўлишимиз учун юракларимиз гуноҳдан покланган ва тўла ювиб ташланган бўлиши керак. Бу покланиш бизга имон билан берилувчи Масиҳнинг қони орқалигина амалга ошади. “Уни қабул қилганларга эса, барча Унинг номига имон келтирганларга У Худонинг фарзанди бўлиш иқтидорини берди” ушбу оятни Юханно китобининг 1:12оятидан ўқишимиз мумкин.\nЯъни бу ерда айтиляптики, агар истаган инсон Унинг фарзанди бўлишни истаса, Худовандга мурожат қилиши мумкин. Раббимизга ибодат қилиб барча гунохлар учун кечирим сўраб тавба қилган инсон Худованднинг фарзанди бўлади. Раббимиз Исо Масихга ишониб хар хил ташвишлардан тўллиқ озодликни хис этасиз, бундан кейин эса тўллиқ Унга умид боғлашингиз мумкин. Агар кимдир сизга бирон бир қиммат бахо совғани бермоқчи бўлса, албатта сиз бундай совғадан воз кечиб кетмасангиз керак. Раббимиз эса энг қиммат бахо совғани хар бир инсонга беришни истайди.\nЛекин шу совғани олиш ёки олмаслик хар бир инсоннинг ўз қўлидадир. Масиҳда ҳақиқий имонга эга бўлган одам ўзининг ҳамма гуноҳлари кечирилганига ҳамда ўзи Худо билан чиндан ва абадий ярашганлигига шубҳа қилмайди. Шунинг учун унинг жони бу масала устида бошқотирмай сокинликда яшайди. Мўқаддас калом ушбу гапимизни тўллиқ тасдиқлайди “Руҳан собит бўлганни Сен комил тинчликда сақлайсан; зеро у Сенга умид боғлар” Ишаё 26:3.Қисман Исо Масиҳга, қисман эса ўзига умид боғланган одам, Исода ҳақиқий имонга эга эмас. Бизнинг ҳеч қандай уринишларимиз бизни гуноҳдан кутқармайди.\nНажот топишнинг кетидан яхши ишлар келиши керак, бироқ бизнинг ишларимиз бизнинг Нажоткоримизнинг ўрнини боса олмайди. У, бизнинг Оқловчимиз, қутқарувчимиздир. Хеч қандай савоб ишлар хам инсонга нажот бера олмайди. Лекин бу дегани савоб ишлар қилманг дегани эмасдир. Хар бир инсон шу жумладан нажотга эга бўлганлар хам доимо, мухтожларга ёрдам бериш ва савоб ишларни қилишдан чарчамасликлари керак. Муқаддас китода яна айтилганки хар бир киши тилда эмас балки амалда яхшилик қилмоғи керак. Раббимиз бизларни хар биримизни танлаган пайтида, юқорида айтилган фикирлар учун хам танлагандир.\n“Ҳа, сизлар Худодан иноят топиб, имонингиз туфайли қутулгансизлар. Бу – Худонинг инъоми, сизнинг ютуғингиз эмас. Яна ҳеч ким: Мен савоб ишларим туфайли қутулганман, деб мақтанмасин”. “Худо бизнинг қилган савобли ишларимиз туфайли эмас, балки Ўзининг раҳи-шафқати туфайли бизни қутқарди, гуноҳларимизни ювиб, бизни янгидан туғилтирди, Муқаддас Руҳ орқали бизга янги ҳаёт ато этди”. Шунинг билан хурматли тингловчилар бугунги эшттиришимиз ўз поёнига етди. Сиз азизлар билан келгуси эшттиришларимизгача хайирлашиб қоламиз.\nХоҳиш билан натижага эришамиз


Куз келиши билан оёқларнинг терлаши авж оладими?\nLifestyle 15:01 / 07.11.2019 27051\nМана кузнинг сўнгги ойини ҳам қарши олдик. Эндиликда бизни изғирин ҳаво, қалин кийимлар ва ёғингарчиликлар қарши олади. Айниқса, пойабзални совуқ ўтказмайдиганига алмаштиришга тўғри келади. Албатта, саломатликда энг муҳими оёқни иссиқ тутишдир, деб бежизга айтилмайди.\nБир тасаввур қилинг, меҳмонга ташриф буюрдингиз, катта дастурхон безатилган. Лекин қаердандир оёқларнинг ёқимсиз ҳидини ҳис қила бошладингиз, энг ёмони эса – бу ҳидни айнан сиздан келишидир.\nБундай ҳолатга кўпчилик, айниқса, кун бўйи кўчада ишлаб, кроссовка ёки туфлида юрадиган йигитлар тушиши мумкин. Лекин барча ноқулайликларга ечим мавжуд. Қандай дейсизми? Унда бизнинг маслаҳатларни диққат билан ўқинг.\nТез-тез терлайдиган оёқларга — пайпоқларни доимий тарзда алмаштириб туриш орқали курашиш мумкин. Агарда кун давомида терлаш яхши сингдирилишини истасангиз, пахта ва кашемир матосидан тикилган сифатли пайпоқларни сотиб олинг. Таркибида синтетика фоизи юқори бўлган пайпоқларни харид қилишни асло маслаҳат бермаймиз.\nОёқ кийим танлови\nХудди пайпоқлар каби сизнинг ёпиқ пойабзалингиз ҳам намликни йиғиб, оёқни қиздириб юбормаслиги керак. Шу сабабли гардеробингизда фақатгина битта оёқ кийим бўлишидан сақланинг. Ҳар куни бўлмаса-да, ҳафтада икки-уч маротаба пойабзални алмаштириб туринг. Муҳими, уларни сотиб олаётганда, албатта сифати ва терисининг хусусиятларига аҳамият беринг.\nИнсон тушкун кайфиятга тушса ёки асаблари таранглашса, унда қаттиқ терлаш ҳолати кузатилади. Бу табиий тиббий ҳолат бўлиб, бу ўз навбатида тананинг кучли тер чиқаришига сабаб бўлади. Агарда сиз тез-тез терлашга мойил бўлсангиз, ўзингиз билан қўшимча пайпоқлар ва нам сочиқчаларни олиб юринг.\nБу терлашнинг энг ёқимсиз ва кутилмаган сабабидир. Ноқулайликлардан ташқари, замбуруғлар юқумли бўлиб, оёқ касалликларига олиб келиши мумкин. Одатда, замбуруғлар душдан сўнг оёқ бармоқларининг ораси яхши артилмаганидан ёки ҳаддан зиёд кремларни суришдан пайдо бўлади. Бу ҳолатда албатта, шифокорга учрашиш зарур.\nСиз оёқ терлашига қарши махсус антиперспирантдан фойдаланасизми? Аксарият ҳолларда, инсонлар оёқ учун бу муҳим эмас, деб ҳисоблашади.\nЛекин сифатли воситалар тер ажралишини сезиларли даражада камайтиради ва ёқимсиз ҳидларнинг олдини олишга ёрдам беради.\nECO DRY антиперспиранти универсал восита бўлиб, уни терлайдиган тана аъзоларининг барчаси (кўкрак, қўлтиқ ости, қўл кафти, оёқ)га қўллаш мумкин. У ҳеч қандай хавфли касаллик қўзғатмайди ва инсонни бадбўй ҳиддан ҳамда ҳаддан зиёд терлашдан яхши ҳимоя қилади.\nСиз уни сепгач, ҳар қандай пайпоқ ва кийимларни бемалол кийишингиз мумкин. Оёқни ювганда ҳам қайта қўллашга эҳтиёж сезилмайди, сабаби у ўз таъсирини узоқ вақтгача йўқотмайди.\nБиз сизларга кўплаб истеъмолчилар томонидан яхши қабул қилинган антиперспирантни тавсия бердик. Оёқнинг бадбўй ҳидидан қутулиш учун қандай воситадан фойдаланасиз? Танлов ўзингизда!\nМурожаат учун телефон: +998 99 400 42 44 | +998 93 567 14 14 | +998 97 742 14\n11:00 / 22.05.2020 48499\n23:55 / 26.05.2020 2182\n«Вилоятда фақат гўшт бор» – Президент Қашқадарёдаги инфляция бўйича вазиятни танқид қилди\n23:53 / 26.05.2020 7642\n23:46 / 26.05.2020 1179


Ҳуқуқ ва эркинликларимиз кафолати / ADOLAT ижтимоий-сиесий газетаси\nУнда фракция аъзолари, маҳаллий Кенгашлардаги партия депутатлари, фаоллар ва “Ёш адолатчилар” қаноти аъзолари иштирок этишди.\nТаъкидланганидек, мамлакатимиз мустақил ва суверен давлат сифатида шаклланиб, тарихан қисқа фурсат ичида жаҳон ҳамжамиятидан муносиб ўрин эгаллади ва жадал ривожланаётган давлатлар қаторида тараққий этмоқда. Халқимизнинг юксак тафаккури, давлатчилик тарихимиз, умуминсоний қадриятлар мужассам ифодаланган Конституциямиз эришилган марраларга мустаҳкам пойдевор бўлиб келмоқда.\nФракциямиз аъзолари Бош қомусимизда акс этган нормалар асосида Ўзбекистон Республикасининг қонунларини қабул қилиш, уларга ўзгартиш ва қўшимчалар киритиш, Вазирлар Маҳкамаси тақдимига биноан республикамиз бюджетини қабул қилиш, парламент назорати ва бошқа бир қатор ваколатларни амалга оширишда фаол иштирок этмоқда.\nДавра суҳбати иштирокчилари ёшларга партия фракциясининг қонун ижодкорлиги борасидаги фаолияти ҳақида сўзлаб беришди. Қайд этилганидек, Қонунчилик палатасидаги Ўзбекистон “Адолат” СДП фракцияси Конституциямизнинг 83-моддасида кафолатланган ҳуқуқ, яъни қонун ташаббускорлиги ҳуқуқидан унумли фойдаланишга интилмоқда. Жорий йилнинг ўтган даврида фракция аъзолари 10 га яқин қонун лойиҳаларини ишлаб чиқишда ташаббус кўрсатди. Хусусан, айни пайтда қуйи палатада иккинчи ўқишга тайёрланаётган “Қайта тикланувчи энергия манбалари тўғрисида”ги қонун лойиҳасида партия депутатларининг бир қатор таклифлари ўз ифодасини топган. Ёшларнинг мазкур соҳага доир инновацион ишланмаларини амалиётга йўналтириш, ёш иқтидорларни қўллаб-қувватлашда бу каби қонунчилик асослари муҳим аҳамиятга эга.\nТаъкидлаш жоизки, мамлакатимиз миллий тараққиётнинг янги босқичига қадам қўйган бир даврда инсон ҳуқуқлари ҳимоясида “Халқ давлат органларига эмас, балки давлат органлари халқимизга хизмат қилиши керак”, деган тамойил Ўзбекистон Республикасини янада ривожлантириш бўйича Ҳаракатлар стратегиясини амалга оширишнинг асоси бўлиб хизмат қилмоқда.\nУшбу йўналишда парламентимиз ваколатлари ҳам сезиларли даражада кенгайди, жамоатчилик назорати институтлари мустаҳкамланди, юртимизда фуқаролик жамияти ривожланиб бормоқда. Суд тизими ва ҳуқуқни муҳофаза қилувчи органлар тубдан ислоҳ қилинмоқда.\nОдамларнинг дардини тинглаб, муаммоларни ҳал этиш, фуқароларнинг мурожаатларини ўрганиш ва мавжуд масалаларга ечим топишнинг янги амалий механизмлари аниқ самара бермоқда. Парламент аъзоларининг ҳудудларда ўтказиб келаётган очиқ мулоқотлари жамиятда қонун устуворлигини таъминлашда амалий аҳамият касб этмоқда.\nМамлакатимизда таълим, соғлиқни сақлаш ва ижтимоий секторнинг ва бошқа соҳаларида амалга оширилаётган ислоҳотлар келажагимиз ворисларини ҳар томонлама баркамол қилиб вояга етказиш, халқ фаровонлигини таъминлашга пухта замин яратди. Мактабгача таълим вазирлигининг ташкил этилиши, олий ва ўрта махсус, халқ таълими тизимларининг ислоҳ этилиши инсон салоҳиятини рўёбга чиқариш, унинг асосий ҳуқуқлари ва қонуний манфаатларини ҳимоя қилишни таъминлашга хизмат қилмоқда.\nБир сўз билан айтганда, Конституциямизнинг ҳаётбахш мазмун-моҳияти, юртимизда инсон, унинг ҳаёти, эркинлиги, шаъни, қадр-қиммати ва бошқа дахлсиз ҳуқуқлари олий қадрият даражасида кафолатланганлиги давлатимиз инсонпарвар сиёсатининг ёрқин ифодаси саналади.\nТадбирда ёшлар ўзларини қизиқтирган саволларга фракция аъзоларидан батафсил жавоб олишди.


Ўзбекистонда коронавирус аниқланган шахс билан яқин мулоқотда ва мулоқотда бўлган шахс тушунчаси белгиланди - Daryo\n12:38, 24.03.2020 33911\nЎзбекистонда коронавирус аниқланган шахс билан яқин мулоқотда ва мулоқотда бўлган шахс тушунчаси белгиланди\n«Коронавирус инфекцияси тарқалишига қарши қўшимча чора-тадбирлар тўғрисида» ҳукумат қарори билан тасдиқланган низомга кўра, коронавирусни юқтириш хавфи даражасига қараб, коронавирус аниқланган шахслар билан яқин мулоқотда ва мулоқотда бўлган шахсларга бўлинади. Бу ҳақда «Ҳуқуқий ахборот» канали хабар берди.\nКоронавирус аниқланган шахслар билан яқин мулоқотда бўлган шахслар доирасига қуйидагилар киради:\nКоронавирус аниқланган шахслар билан яқин мулоқотда бўлган шахслар провизор госпитал ёки изоляторга жойлаштирилади.\nКоронавирус аниқланган шахслар билан мулоқотда бўлган шахслар доирасига коронавирус инфекцияси аниқланган шахслар билан бир самолётда, поездда, автобусда бўлган, аммо улар билан яқин мулоқот қилмаган шахслар киради.\nКоронавирус аниқланган шахслар билан мулоқотда бўлган шахслар уй карантинида сақланади.\nАввалроқ бир ҳафта ичида Тошкент шаҳри ва барча вилоятларда карантинга мослаштирилган базалар ташкил этилиши ҳақида хабар берилганди.\nМавзуга доир: Ўзбекистонда коронавирус юқтирганлардан мобил телефонлар олиб қўйилади\nЭслатиб ўтамиз, Ўзбекистонда 24 мартдан бошлаб деҳқон бозорларидан ташқари барча бозорларнинг фаолияти тўхтатилди, умумий овқатланиш корхоналари фаолияти вақтинча ёпилди. Шунингдек, 24 мартдан Қамчиқ довонида транспортлар ҳаракати тўхтатилди.\n22:35, 24.04.2022 84100\n07:30, 19.04.2022 70899\n07:30, 17.04.2022 71020\nМингбулоқда ишлатилган танклар, Тошкент трамвайида бомба олиб юрганга 20 сўм жарима, «Ерда жаннат барпо этган зот»нинг юбилейи. Ўзбек матбуоти 17 апрелда нималар ҳақида ёзган?\n13:11 Бугун 248\nТошкент марказидаги давлат биноси 38 млрд сўмга сотилди\n12:59 Бугун 3281\n12:46 Бугун 866\nФольга ичига солиб пишириладиган товуқли рулет рецепти\n12:35 Бугун 4335\n07:30, 15.05.2022 78630\n22:38, 14.05.2022 62160\n22:30, 15.05.2022 49952\n18:10, 14.05.2022 49011


ЎзА - На қишлоқмиз, на шаҳар...\nНа қишлоқмиз, на шаҳар...\nёхуд Жиззах вилоятининг “нейтрал зона”сидаги “Номсиз” кўча нолалари\nЎзбекистон Қаҳрамони, халқ шоири Эркин Воҳидовнинг худди шу сарлавҳали шеъри бор. Неча йил муқаддам ёзилган ушбу шеър айнан Жиззах вилоятининг бугунги баъзи ҳудудлари ҳолатига атаб ёзилгандек. Буюклар узоқни кўра олади, деганлари шумикан ё?\nГапни ўтмишдан бошламай, пўст калласини айтиб қўя қолинг, дейсизми? Хай, майли, унда эшитинг. Жиззах шаҳрининг қоқ марказидан Шароф Рашидов туманига олиб чиқадиган бир нечта йўл бор. Улардан биттаси шаҳарликлар томонидан Сарвар Азимов деб номланувчи, туманликлар томонидан Шавкат Бобоев деб аталувчи, шу ерда яшовчилар тилида эса “Эски 8-автобус қатнаган йўл” деб юритилувчи кўчани назарда тутаяпмиз. Қаерлигини англагандай бўлаяпман, дейсизми? Ҳа, яшанг. Худди сиз англаган, ўша илгари “Оқ бозор” номи билан машҳур бўлган ва пештоқида ишламайдиган соати танқид қилинавериб, қилинавериб, охир олиб ташланган объектдан бошланувчи икки қатновли, шоҳ кўчалар сирасига кириши керак бўлиб, аммо кирмай қолган кўчани айтяпмиз.\nАслида гап бу кўча ҳақида эмас, шу кўча билан кесишган, на шаҳарга ва на туманга қарашли бўлган “Номсиз” кўча ҳақида эди. Лекин гапни икки кишининг номи берилган битта кўчадан бошладикми, келинг, шу кўча ҳақида ҳам икки оғиз тўхтаб ўтайлик.\nИкки ярим йил муқаддам Жиззах шаҳрида касб-ҳунар коллежлари ва академик лицей ўқувчилари ўртасида “Баркамол авлод” спорт мусобақалари ўтказилган эди. Ана шу беллашувлар баҳона шаҳарнинг бошқа ҳудудлари сингари Сарвар Азимов ёки Шавкат Бобоев (қайси маъқул бўлса, шуниси билан атайверинг) кўчасида улкан ободонлаштириш ишлари амалга оширилди. Икки қатновли йўлнинг ўртаси бузилиб, арча, гул кўчатлари экилди, диот лампали тунги ёритгичлар ўрнатилди. Ҳозирги ИИБ қошидаги Жиззах академик лицейи ҳудудидан, йўл ўртасига экилган гул ва арчаларни суғориб туриш мақсадида артизан қудуқ қазилиб, 170 метр чуқурликдан сув чиқарилди.\nЖуда хайрли ўйланган экан-ку, дейсизми. Тўғри, лекин қудуқнинг суви чиқарилдию, арча ва гулларгача қувур ҳам тортилмай, шу бўйича, сув чиққан қувурга пона урилиб, маҳкамлаб қўя қолинди.\nНима учун, шунча иш қилиниб, арзимаган қувур тортишга маблағ етмай қолдими, деган хаёлга бордингиз-а? Йўқ, унақа эмас. Фақат бу вақтда мусобақалар якунланиб бўлган эди-да.\nЭнди, икки кишининг номи билан аталувчи бу кўча ноласига шу ерда мухтасар ясаб, гапни мақола дебочасида тўхталган “Номсиз” кўчадан эшитсак.\nКўчанинг чап тарафи, яъни лицей жойлашган томон – Жиззах шаҳрига, ўнг томони эса Шароф Рашидов туманининг “Зиёкор” қишлоқ фуқаролар йиғини Совунгарлик маҳалласига қарашли. Бундан келиб чиқадики, ушбу “Номсиз”, шу ерда яшовчилар тили билан айтганда, “Янги участкалар” кўчаси “нейтрал зона”да жойлашган, яъни эгасиз. Эгасизлик эса яхши эмас. Агар шундай бўлса, аҳвол сиз суратларда кўриб турганингиздек бўлади.\n“Номсиз” кўчадаги бу пасту баланд қирларни қадим замонлардан қолган бўлса керак, деб ўйламанг. Ҳар қалай у даврларда бетону асфальт, маиший чиқиндию яроқсиз пластмасса идишлар, баклашкалар бўлмагандир ахир?!\n– Шу ердан жой олиб,кўчиб чиққанимга 15 йил бўлиб қолди, – дейди “Номсиз” кўчада яшовчи фуқаро Жаббор Орзиқулов. – Йўлнинг нариги тарафида, эски ҳовлиларда яшовчилар тун бўлдими, чиқиндиларини шу кўчага ташишни бошларди. Чиқиндини ҳовлимизнинг яқинига тўкиб кетмасин, деб эр-хотин “қоровуллик” қилардик. Ён қўшним кўчиб келгач, “штатсиз қоровуллар” сони яна 2 тага кўпайиб, чиқиндиларни ўзимизнинг ҳудуддан анча узоқлаштиргандик...\n–“Жиззах йўл қурилиш” деган ташкилот кўчамизга турли қурилиш, маиший ва бошқа чиқиндиларни машина-машина олиб келиб тўкавериб, росмана чиқиндихонага айлантирди, – дейди “Номсиз” кўчада яшовчи бошқа фуқаро Қундуз Умматова. – “Нега бу ерга чиқинди тўкаяпсизлар? Қайтага кўчанинг икки томонига 2 та чиқинди қути қўйиб беринглар”, десак, - “Опа бу кўча бизнинг захира еримиз. Тўккан ана шу шағалу тупроқларни бошқа ковланган жойларга солиш учун олиб кетишимиз билан бу ерларга тунги ёритгичлар ўрнатиб, ойнадек текис асфальт ётқизамиз”, – дейишди. Бунга ҳам анча бўлди. Аммо аҳволни ўзингиз кўриб турибсиз. Биз соддалар шунга ишонибмиз-ей.\nМана 3 йил бўлаяптики, “Номсиз” кўчадаги чиқинди тепаликлари сони ортса ортаяпти, баландлашса баландлашаяпти, аммо чиқиндиларни олиб чиқиб кетиш, бу жойга асфальт ётқизишдан дарак йўқ.\nБу “нейтрал зона”да аҳолини қийнаётган муаммоларни қайси масъул бартараф этаркин?\nЖиззах шаҳри мутасаддиларими ёки Шароф Рашидов тумани раҳбарлари?\nЁки “нейтрал зона” нейтраллигича, на шаҳару на қишлоқ бўлиб қолаверармикан-а?


"Ўзнефтмаҳсулот" бензин тақчиллиги ҳақида ваҳима қилмасликни сўради - BBC O'zbek\nImage caption "Ўзнефтмаҳсулот" га кўра, бензин тақчиллиги ва нарх ошиши ҳақидаги миш-мишлар асоссиз.\nСўнгги кунларда Тошкент шаҳри ва вилоятларда бензин тақчиллиги кузатилгани, ёнилғи қуйиш шоҳобчаларида узун навбатлар аҳолининг норозилигига сабаб бўлгани айтилган эди.\nЎзбекистондаги интернет нашрларига кўра, "Ўзнефтмаҳсулот" ҳиссадорлик ширкати пойтахт ва вилоятларда бензин тақчиллиги ва нарх ошиши ҳақида тарқалган миш-мишлар асосга эга эмаслигини билдирган.\nШиркат расмийлари айтишича, кейинги икки кунда интернетда берилган хабарлар ҳақиқатга тўғри келмайди.\n"Ўтган ҳафтада Ўзбекистоннинг бир қанча ёнилғи қуйиш шоҳобчаларида юзага келган вазият ўрганилмоқда ва зарур чоралар кўрилмоқда", дейилади ширкат мурожаатида.\n"Ўзнефтмаҳсулот" ҳиссадорлик ширкати бош директори ўринбосари Зафар Тешабоевнинг UZ24 веб-сайтига маълум қилишича, бензин нархи одамлар ваҳима қилаётганидек оширилмайди.\n"20-22 август кунлар ичида бензин билан боғлиқ вазият барқарорлашади",- деб айтган у.\n"Ўзбекнефтегаз"га кўра, 2013 йил августида нефтни қайта ишлаш заводларига белгиланганидан кам миқдорда углеводород хом ашёси етказилган ва бу бензин ишлаб чиқаришнинг қисқаришига олиб келган.\nШунингдек, Бухоро станциясида бензин ортилган вагонлар тўхтаб қолиши, Ангрен станцияси кўп сонли вагонларни қабул қилиш ва жўнатишга улгурилмаганлиги ушбу вазиятга таъсир қилган сабаб сифатида келтирилади.\n"Ўзнефтмаҳсулот" мулозимига биноан, "Ўзбекистон темир йуллари" билан ҳамкорликда вагонларни белгиланган муддатда манзилларга етказиш бўйича иш олиб бориляпти.\nШу билан бирга Туркманистондан бензин сотиб олиш бўйича қўшимча шартнома имзолангани айтилмоқда.\nАйни пайтда Би-би-си билан боғланган қашқадарёлик ва тошкентлик фуқаролар бензин билан боғлиқ аҳвол ўзгармаганини айтишмоқда.\nҚаршилик киши вазиятни одамларнинг ўзи янада қийинлаштираётгани, ҳайдовчилар бензин бакларига қўшимча бензинларни олиб кетаётганидан норози бўлиб гапирди.\nТаҳлилчилар ёзишича, 2012 йилда Ўзбекистонда нефт қазиб олиш аҳолининг талаби 4,4 млн тонна бўлиб турган пайтда 3,17 миллион тоннагача пасайгани ҳам бензин тақчиллигига олиб келган.\n"Ҳозирча нархлар ошмайди, аммо бундан кейин ҳам ошмайди, деб бўлмайди".\nБундан олдин "Ўзбекнефтгаз" ширкат матбуот котиби Тамара Абидова Би-би-си билан суҳбатда бензин нархининг ошиши борасида ҳозирча ҳеч қандай кўрсатма йўқлигини билдирганди.\n"Бу бир тахмин холос. Ҳозирча расмий кўрсатма йўқ ва нарх ошишини тасдиқлай олмаймиз", дейди Тамара Абидова.\nШиркат масъулининг билдиришича, бензин нархи бозор талаблари асосида келиб чиқишини ва хом ашё таннархи билан боғлиқ. "Ҳозирча нархлар ошмайди, аммо бундан кейин ҳам ошмайди, деб бўлмайди".\nБензин нархининг бутун Ўзбекистон бўйлаб қарийб 51 фоиз ошиши ҳақида Тошкентда чоп этиладиган "Экономическое обозрение" журнали нашри блогида ёзилди.\n"Вилоятларда давлат нархидаги бензинни "сиқиб чиқариш" ва унинг ўрнига "тижорий бензин" кириб келаётгани ҳақида хабарлар пайдо бўлди. АИ-80 маркали тижорий бензиннинг нархи 2500 сўмни ташкил қилади ва айни дамда ўрнатилган нархдан 51,5 фоиз қиммат", - дейилади хабарда.\nМуаллиф бу нархда бензинни ҳозирча истисно бўлган Тошкентда кўрмаганини ёзаркан, агар ушбу ҳолат тасдиқланса, бу иқтисодга қаттиқ таъсир қилиши мумкинлиги савол остига олинади.


Нима учун муҳим? К витаминининг организм ва саломатликка фойдаси » Sangzor.uz - Инновацион ахборот портали\nSangzor.uz » Ҳаёт тарзи » Нима учун муҳим? К витаминининг организм ва саломатликка фойдаси\nМасалан, исмалоқ мазкур витаминга бой маҳсулот, лекин унга ёғ қўшилмаса, қанча кўп миқдорда истеъмол қилинса ҳам самара бўлмаслиги мумкин. Карам, брокколи, салат барги, соя, қовоқ ва қорағат сингари маҳсулотлар ҳам К витаминининг манбайи. Ушбу маҳсулотларни таркибида омега-3 ва омега-6 ёғ кислоталари бўлган маҳсулотлар билан қўшиб истеъмол қилиш керак. Уларнинг умумлашмасидан тайёрланган таом нафақат мазали, балки фойдали бўлади.